Қозоғистон президенти: Олмаота ва Остона шаҳарларида фақатгина электромобиллар қатнайди\nҚозоғистон президенти: Олмаота ва Остона шаҳарларида...\n08.01.2018 18:00 0 404\nҚозоғистон президенти буни Олмаота шаҳри ҳокими Бауржон Байбек билан бўлиб ўтган учрашувда айтиб ўтди.\nҚозоғистон президенти Нурсултон Назарбоев мамлакатнинг энг йирик шаҳарлари — Олмаота ва Остонада фақатгина электромобиллар ҳаракатланиши режалаштирилаётгани ҳақида маълум қилди, деб хабар берди «ITC.ua».\nГап Олмаота экологиясини яхшилаш борасида сўз кетганида, Нурсултон Назарбоев шундай деди: «Биз газлаштириш йўналишида ишлашни давом эттириб, электр станцияларини, хусусий турар-жойларни, жамоат транспорти ва хусусий автотранспорт воситаларини газга ўтказишимиз керак. Келажакда эса Олмаота ва Остонани фақатгина электромобиллар ҳаракатланадиган шаҳарга айлантиришимиз лозим».\nШаҳар айнан қанча муддат ичида электромобилларга ўтказилиши кераклиги ҳақида аниқ саналар айтилмади. Умуман олганда, бунинг иложи бор, чунки Хитойнинг 12 миллион аҳолига эга Шенчжен шаҳри ўзининг 16 мингдан ортиқ жамоат автобуслар тизимини электробусларга ўтказишга улгурди.\n1,7 миллион аҳолига эга Қозоғистоннинг йирик шаҳри экологиясини яхшилаш мақсадида ҳокимият бир қатор саноат корхоналарини шаҳардан ташқарига кўчириш ниятида, шунингдек, Катта Олмаота ҳалқа йўлини қуриш режалаштирилган. Ушбу лойиҳаларга 1,5 миллиард доллар инвестиция киритилган бўлиб, шаҳарда қатнайдиган автомобиллар ҳажмини 10 фоизга ёки кунига 40—60 тага камайтиришга ёрдам беради.\nНурсултон Назарбоев Қозоғистон Олмаота Остона электромобил экология\nСиёсат 19/04, 00:23\nНазарбоев ва Путин нимани муҳокама қилди?\nСиёсат 20/03, 22:15\nОқўрда Қозоғистонда Ўзбекистон йили очилишига бағишланган роликни эълон қилди (видео)\nСиёсат 12/03, 11:55\nНавбатдаги ташриф: Шавкат Мирзиёев Қозоғистонга боради


Канада шарқидаги кучли ёғингарчилик кўплаб ноқулайликларга олиб келди\n08:02 / 15.03.2017\nКанадада кучли қор ёғиши кутилмоқда. Об-ҳаво мутахассисларининг прогнозларига кўра, мамлакатнинг шарқий вилоятлари Онтарио, Квебек ва Нью-Брансуикда бир суткада 50 сантиметргача қор ёғиши мумкин.\nАйни вақтда ёмон об-ҳаво шароитидан Онтарио вилоятининг жанубий қисми, Торонто ва пойтахт Оттава шаҳарлари аҳолиси кўпроқ азият чекмоқда. Миллий метеорологик бюро бу ерларда яқин соатларда 30 сантиметргача қор ёғишини прогноз қилмоқда. Шунингдек, 21 градуслик совуқ ҳарорат қайд қилинган.\nТоронтодаги Пирсон аэропортида 500 дан кўпроқ рейс бекор қилинган. Оттава ва Канада шарқидаги бошқа шаҳарларда юзлаб рейслар номаълум муддатга қолдирилган ёки бекор қилинган.\nМамлакатнинг автомобиль йўлларида ҳам кўплаб йўл-транспорт ҳодисалари содир бўлмоқда. Кингстон яқинида кўплаб машиналар иштирокида юз берган автоҳалокатга тушган юк машиналаридан биридан атроф-муҳитга заҳарли моддалар сизиб чиққан.\nКанада қор ёғиш


Улуғнор – эътибор марказидаги ҳудуд | Ўзбекистон Халқ демократик партияси\nУлуғнор – эътибор марказидаги ҳудуд\n2021-05-28 17:05:43 699\nЎзбекистон Халқ демократик партияси Марказий Кенгаши ташаббуси билан Андижон вилоятининг Улуғнор туманида “Эътиборимиз марказидаги ҳудуд” лойиҳаси ўтказилди.\nТадбирлар давомида Олий Мажлис Қонунчилик палатасидаги партия фракцияси аъзолари, Андижон вилоят, туман Кенгашлари депутатлари ҳамда мутасадди ташкилотлар вакилларидан иборат ишчи гуруҳ Улуғнор туманидаги “Чўлобод”, “Фазогир”, “Янгиобод” маҳалла фуқаролар йиғинларида яшовчи кам таъминланган, ногиронлиги бўлган, ёлғиз кексалар яшайдиган хонадонларга бориб, уларнинг яшаш шароитлари, муаммоларини ўрганди.\nЭҳтиёжмандларга озиқ-овқат маҳсулотлари, ногиронлиги бўлган шахсларга махсус аравачалар, қўлтиқтаёқ, эшитиш аппаратлари топширилди. Улар кўтарган муаммоларни ҳал этиш депутатлар томонидан назоратга олинди.\nШунингдек, тадбир доирасида маҳаллаларда яшовчи кам таъминланган, ногиронлиги бўлган шахслар, ёлғиз кексалар учун бепул тиббий кўрик ташкил этилди. Касаллик аниқланган, даволанишга муҳтож фуқароларга мутахассислар маслаҳати берилди, тегишли ёрдамлар кўрсатилди.\nИккинчи ишчи гуруҳ аъзолари тумандаги мактаб ва тиббиёт муассасаларининг аҳволи, уларнинг моддий-техник таъминоти билан танишди. Ўрганиш давомида тумандаги 14-сонли умумтаълим ўрта мактаби кутубхонасига Халқ демократик партиясининг совғаси – йирик тўпламдаги китоблар жамланмаси ҳадя қилинди.\nИшчи гуруҳ ташаббуси билан Ёшлар парламенти аъзолари, волонтерлик гуруҳлари жалб этилган ҳолда тумандаги “Янгиобод” маҳалласида яшовчи кам таъминланган, боқувчисини йўқотган, вояга етмаган фарзандлари бўлган 4 оиланинг уй-жойлари таъмирлаб берилди.\nМаълумот ўрнида таъкидлаш керак, мазкур акция ҳар бир вилоятда ташкил этилади ва ҳудуддаги энг чекка туман танлаб олиниб, ҳар ойда бир маротаба, ойнинг учинчи ўн кунлигида биттадан туманда ўтказилади.


Илм устоздан ўрганилади — XUTBA.UZ\n03 10 2018 - 12:09 / - Китоб, Мақола\nМусулмон уммати барча илмларни мударрис ва устозлардан ўрганишга одатланишган ва бу ишга алоҳида, катта аҳамият бериб, илмни китоблардан ва қоғозлардан ўзича ўрганишни ёқтиришмаган, ҳатто буни ўта макруҳ иш деб ҳисоблашган. Зотан, Ҳақ субҳанаҳу ва таоло Қуръони каримни ва бошқа керакли илмларни Расулуллоҳ соллаллоҳу алайҳи васалламга ваҳийнинг амини бўлган Жаброил алайҳиссалом орқали ўргатган ва у зот алайҳиссаломга мазкур илмларни ўз умматларига ўргатишни вазифа қилиб топширган. Агар динни ҳар ким ўзича, устозсиз, китобдан ўқиб ўрганиб олиши мумкин бўлганида Аллоҳ таоло Қуръони каримни нозил қилиб, ҳар ким ўзи ўқиб олсин, деган бўлур эди. Ҳақ субҳанаҳу ва таоло ундай қилмади. Қуръони каримни Жаброил фаришта алайҳиссалом орқали нозил этди. У зот Аллоҳнинг каломини Набий соллаллоҳу алайҳи васалламга ўқиб берди. Муҳаммад соллаллоҳу алайҳи васаллам эса, ўз навбатларида, уни умматга ўқитдилар, уқтирдилар ва амал қилдирдилар.\nҲозиргача мусулмон уммати илмларни мударрис, муаллим ва устозлардан ўрганиб келмоқда. Ҳозиргача мусулмон умматида мударрис, муаллим ва устозлар эъзозланиб келмоқда.\nИбн Ажийба раҳматуллоҳи алайҳи айтади: «Энг улкан балолардан бири – саҳифаларни шайх қилиб олишдир».\nМусъаб ибн Зубайр розияллоҳу анҳу айтадилар: «Одамлар ўзлари энг яхши ёд олган нарсаларини гапирадилар. Улар энг яхши ёзган нарсаларини ёд оладилар. Энг яхши эшитган нарсаларини ёзадилар. Қачон одоб оладиган бўлсанг, одамларнинг оғизларидан ол, фақатгина танланган ва сочилган лаълнигина эшитасан».\n«Китобуш шакво»да айтилади: «Кимнинг шайхи бўлмаса, дини ҳам бўлмас. Устози йўқнинг устози шайтондир».\nИмом Муҳаммад ибн Идрис Шофеъий раҳматуллоҳи алайҳи айтади: «Ким китоблар қорнидан фиқҳ ўрганса, ҳукмларни зое қиладир».\nШунинг учун ҳам мусулмон умматида мударрис, муаллим ва устозлар доимо катта эътибор ва эҳтиромда бўлганлар.\n«Самарқанднинг сара уламолари» китобидан\nКАЛИТ СЎЗ: илм, Устоз\nЭЪТИҚОДСИЗ ОЛИМ ОЛИМ ЭМАС


hidoyat.uz – “Мовароуннаҳр” нашриётининг сайти - Саҳобаларни ҳам чўчитган илм – фатво\nСаҳобаларни ҳам чўчитган илм – фатво\n“Фатво” сўзи луғатда саволга жавоб бериш маъносини англатади. Истилоҳда эса саволга шаръий далил асосида жавоб бериш маъносида ишлатилади.\nШариатда мусулмонлар ҳаётида пайдо бўладиган саволларга фатво бериш фарзи кифоя ҳисобланади.\nҲозирда кўплаб мусулмон давлатларида расмий фатво берувчи муфтият ёки халқаро марказлар бор.\nФатво беришнинг ўзига хос шартлари бор. Мўътабар манбаларда қайд этилишича, араб тили, Қуръон ва ҳадис илмлари, фиқҳ ва ислом тарихини пухта биладиган ва яна бошқа зарур сифатларга эга бўлган шахсларгина фатво бериш ҳуқуқига эга.\nШубҳасиз, Исломда фатвонинг ўрни ва таъсири муҳим бўлиши билан бирга ўта масъулиятли вазифа ҳам ҳисобланади.\nИмом Шотибий раҳматуллоҳи алайҳ фатво бериш масъулияти ҳақида тўхталиб, қуйидагиларни таъкидлайди: “Муфтий – ҳукмларни етказишда Расулуллоҳ соллаллоҳу алайҳи васалламга ўринбосар ва у зотнинг меросхўри ҳисобланади. Шу боис у Расулуллоҳ соллаллоҳу алайҳи васаллам номидан гапиради”.\nРасулуллоҳ соллаллоҳу алайҳи васаллам бу борада огоҳ ва эътиборли бўлишга чақириб: “Фатвога журъатли бўлганларингиз дўзахга журъатли бўлганингиздир”, деганлар. Яъни, етарли билим ва тажрибага эга бўлмай туриб, фатво беришдан қайтарганлар. Буни чуқур англаб етган мусулмонларнинг дастлабки авлодлари ўзларидан илмли шахслар бўлган жойда сукут сақлашган. Имом Нававий раҳматуллоҳи алайҳ “ал-Мажмуъ” асарида Абдураҳмон ибн Аби Лайлодан қуйидагиларни ривоят қилади: “Расулуллоҳ соллаллоҳу алайҳи васалламнинг 120 саҳобасидан савол сўралганда, “анавидан сўранг”, деб бошқаларига ишора қилишар ва охири айланиб биринчи кишига савол қайта берилганини кўрдим”.\nИмом Моликдан раҳматуллоҳи алайҳ элликта масала сўраганида, биттасига ҳам жавоб бермаган экан. Бунинг сабаби сўралганида: “Жавоб берувчи ўзини аввал дўзахга солиб кўрсин, халос бўлишига кўзи етса, жавоб берсин”, деган эканлар.\nШайх Рамазон Бутий айтади: “Ҳукм чиқариш илми тиббиёт илми кабидир. Мабодо бировнинг фарзанди оғир касалга чалиниб қолса, у тегишли ташхис қўйиш ва фарзандини даволаш учун тиббиётга оид китобларни титадими ёки малакали шифокорнинг олдига борадими? Тўғрисини айтганда, унинг эси жойида бўлса, кейинги йўлни тутади. Динда ҳам худди шундай. Аслида у тиббиётдан ҳам муҳимроқ, шунингдек, қамрови жиҳатидан хавфлироқдир”.\nБугунги кунда баъзи бир эътироф этилмаган шахслар ёки ғаразли мақсадларга йўналтирилган фатволар инсонларни Ислом маърифатидан чалғитмоқда. Айниқса, уларнинг “жиҳод”, “байъат”, “такфир”, “бемазҳаблик”, “ҳижрат” каби масалалардаги асоссиз “фатволари” ноҳақ қон тўкилишига олиб бормоқда ва инсонларнинг кафолатланган ҳуқуқларига раҳна солишига сабаб бўлмоқда. Имом Молик раҳматуллоҳи алайҳнинг устози бўлган Робиа ибн Абдураҳмонни йиғлаган ҳолда кўриб, ундан бунинг сабабини сўрашганида, у кишилар диний-ҳуқуқий саволларни билими бўлмаган шахслардан сўрашаётганини кўргани, бу ҳолат Исломда катта хатар пайдо бўлганидан дарак беришинитаъкидлаган экан.\nДемак, чуқур илм, тажриба ва холислик каби фазилат бўлмай туриб, фатво беришнинг оқибати хайрли эмас. Шундай экан, баъзи доира ёки гуруҳларнинг Исломда улкан масала сифатида қаралган ҳукмларга масъулиятсизлик билан фатво бериши ўзлари ва ўзгаларни ҳам адаштиришдир.\nХулоса қилиб айтганда, илм ва салоҳиятсиз фатво бериш ёки учраган кишидан фатво сўраш ва унга эргашиб кетавериш адашувга олиб боради. Бу каби салбий оқибатларни келтириб чиқарувчи ихтилофларнинг олдини олиш биринчи навбатда уламоларнинг, қолаверса, барчамизнинг муҳим вазифаларимиздан ҳисобланади.\n152 марта ўқилган.


Чин мусулмон қандай бўлиши керак. - Баҳоуддин Нақшбанд ёдгорлик мажмуаси маркази\nЧин мусулмон қандай бўлиши керак.\n563 марта ўқилди.\nБизларни Исломга хидоят килган Аллоҳга хамду санолар, Исломни гўзал суратда татбиқ килган ва иймонни амалий хаётда мукаммал суратда рўёбга чиқарган Пайғамбаримизга салавоту саломлар бўлсин.\nХозирги замонда Ислом аҳлидан ҳисобланган бўлсалар-да, Исломнинг буйруқларига итоат қилмаган, Ислом таълимотларига риоя этмаган, Ислом ҳалол килган нарсаларни ҳаром, ҳаром килган нарсаларни халол деб хисоблаган ва Ислом чизган чегаралар доирасида юрмаган кимсалар, «мусулмон» номи билан исмландилар. Балки, ўз аҳлига яҳудий ва масихийлардан кўра хатарлироқ бўлган кимсалар, «мусулмон» номи билан атала бошладилар. Зеро, Исломни даъво килган хар бир киши ҳам, мусулмон бўлавермайди. «Мусулмон» деб аталган киши эса,қилаётган амаллари унинг мусулмонлигини очиқ тасдиқламагунича, содиқ мусулмон бўла олмайди. Ислом - фақатгина умид, ёки иддао, ёки тил билан талаффуз қилинган қуруқ сўзгина эмас. Аллох таъоло деди: «Одамлар орасида шундай кимсалар хам борки, ўзлари мўмин бўлмаганлари ҳолда «Аллоҳга ва охират кунига иймон келтирдик», дейдилар. Улар Аллоҳни ва иймонли кишиларни алдамоқчи бўладилар ва ўзлари сезмаганлари холда фақат ўзларинигина алдайдилар» (Бакара: 8, 9).\nБизларнинг кўпимиз Ислом ва иймонни даъво киламиз. Бироқ, агар бу даъвога амал хамоханг бўлмаган бўлса, даъвомиз пуч даъводан бошқа нарса эмасдир.\nХужжат келтирмасалар даъволарига\nДаъвогарлар даъвоси қуруқ сўзлардир...\nБиз бугун қанча-қанча мусулмонларнинг «Ла илаҳа иллаллоҳ» калимасини такрор-такрор айтаётганларини эшитиб, кўрмокдамиз. Келинг, уларнинг нафс амморалари, оиласи, хонадони ва уни қамраб олган гуноҳ ишлар ва бузуқлик хамда бузуқликка олиб борадиган воситларига бир қаранг! Келинг, унинг сўзлари, амаллари, орзулари ва фикрларига қаранг! Кўпинча, унинг бу нарсалари ичидан «Ла илаха иллаллох» га зид бўлган ишларни топасиз. Лекин, бу одамлар «Ла илаха иллаллох» калимасини тил билан талаффуз қилинадиган қуруқ сўз, деб ўйлайдилар.\nИслом - хашаматли бинога ўхшаб, унинг хам пойдевори ва устунлари бордир. Ислом устунлари асосланадиган пойдеворлар, катталару кичиклар билгани каби, бештадир. Хуллас, Исломнинг хақиқати Аллох таъолони улухият (маъбудлик), рубубият (ғамхўрлик) ва исму сифатларида Аллох учун лойиқ бўлган барча маъноларида бир деб билиш, демакдир. Бундан ташқари, Ислом – хаётимизнинг барча жабхаларида Аллох таъолога таслим бўлиб, бўйинсунишдир. Шунингдек, Ислом – Аллоҳ учун бўйсуниш, Аллохга таваккул қилиш, Аллохнинг қазо ва қадарига рози бўлиш, Аллохга фаровонлик ва қийинчиликларда илтижо қилишдир.\nЧин мусулмонни намозларни жамоат билан шартлари, арконлари, вожиблари ва суннатлари билан хушуъ-хокисорлик, хузуъ-итоаткорлик, малолсиз, хаёлини жамлаб, танбалликсиз адо этаётганини кўрасиз. Сиз уни бойлигининг закотини самимийлик ва чин юракдан бераётгани, рамазон ойида ихтиёрий ва рағбат-розилик билан тиришиб рўза тутаётгани, ҳалол моли ва итоат рухи билан хаж килаётганини кўрасиз. У доимо Аллох таъоло ва расулуллох соллаллоху алайхи ва салламга каттаю-кичик нарсаларда розилик билан хеч иккиланмай бўйсунади.\nСиз чин мусулмонни суннат амалларига, фарз амалларга харис бўлганидек, харис бўлганини кўрасиз. Чунки суннат амалларини қилишда сустлик қилиш, фарз амалларини қилишда танбалликка олиб боради. Чин мусулмон, катта гуноҳлардан кочганидек, кичик гуноҳлардан хам қочади. Чунки ҳаром ишлардаги эътиборсизлик ва кичик гуноҳларни килиш, катта гуноҳларни қилишга олиб боради. Аллоҳим каттаю-кичик гуноҳларни қилишликдан ўзинг сақлагин.


Ўзбекистон Ёзувчилар уюшмаси » МИРПЎЛАТ МИРЗО\nАсосий Адиб ва жамият МИРПЎЛАТ МИРЗО\nЎзбек адабиёти оғир жудоликка учради. Ўзбекистонда хизмат кўрсатган маданият ходими, атоқли шоир ва таржимон Мирпўлат Мирзо 69 ёшида тўсатдан вафот этди. Қалбимизда чуқур изтироб билан марҳумнинг оила аъзолари, ёру дўстларига ҳамдардлик билдирамиз, сабр тилаймиз.\nМирпўлат Мирзо 1949 йил 20 августда Чимкент вилоятининг Сайрам қишлоғида туғилди. Тошкент давлат университети (ҳозирги ЎзМУ)нинг журналистика факультетида таҳсил олди. Меҳнат фаолиятини 1971 йилда ҳозирги “Янги аср авлоди” нашриётида бошлаб, сўнгра Ўзбекистон Ёзувчилар уюшмасида, “Ёзувчи” нашриётида, “Жаҳон адабиёти” журналида турли лавозимларда хизмат қилди.\nДастлабки шеърий туркуми 1971 йилда “Гулистон” журналида, илк шеърий тўплами эса 1975 йилда нашр этилди. Шундан сўнг “Ишқ фасли” (1978), “Яхши кунлар” (1981), “Сунбула” (1985), “Мовий дарё” (1988), “Атиргул ва юлдузлар” (1990) “Сайланма” (2004), “Сурур” (2009), “Райҳон иси” (2011) каби қатор китоблари чоп этилди.\nТаржимон сифатида Мирпўлат Мирзо Лессингнинг “Донишманд Натан”, Шекспирнинг “Ёз туни ғаройиботлари” асарларини ўзбек тилига таржима қилди. Бу асарлар ўзбек Миллий академик драма театрида муваффақият билан саҳналаштирилди. “Сомон йўли чечаклари” (жаҳон шеърияти антологияси, 2004), “Сайра, дўмбирам” (қозоқ шеърияти антологияси, 2005), “Ложувард осмон” (ХХ аср шоирлари, 2008) китоби, “ХХ аср рус шеърияти” (2010) таржима мажмуалари нашр этилди.\n“Қачон тонг отади” драмаси Қозоғистондаги Чимкент вилояти ўзбек Давлат театрида саҳналаштирилди.\nШоирнинг серқирра ва самарали ижоди давлатимиз томонидан муносиб баҳоланиб, у “Ўзбекистонда хизмат кўрсатган маданият ходими” фахрий унвони (1999), “Меҳнат шуҳрати”(2017) ордени билан мукофотланди. Заҳматкаш ижодкор бадиий таржима ва халқаро адабий алоқаларни ривожлантиришдаги фаолияти учун Пастернак номидаги Россия (1998), “Алаш” номли Қозоғистон халқаро мукофотлари (2001) билан тақдирланди.\nМирпўлат Мирзо оқкўнгил ва фидойи инсон эди. Шоирнинг юраги доимо ёниб туриши керак, деган ҳикмат бор. Мирпўлат Мирзо сўнгги нафасигача ёниб яшади ва ижод қилди. У ҳамиша адабий давраларнинг марказида, ижодкор дўстлари ва мухлислари ичида бўлди, ҳассос шеърлари ва самимий дил изҳорлари билан анжуманларга файз бағишлади.\nАтоқли шоир, заҳматкаш таржимон, олижаноб инсон Мирпўлат Мирзонинг ёрқин хотираси уни яхши билган ва ардоқлаган ёру дўстлари, китобхонлар қалбида яшайди.\nва “Ижод” жамоат фонди.\n© 6277 Ўзбекистон Ёзувчилар уюшмаси


Марказий банк хорижий валюталарнинг сўмга нисбатан янги қийматини белгилади. Доллар курси ўтган ҳафтага нисбатан 42,87 сўмга ошди.\nТОШКЕНТ, 13 янв – Sputnik. Марказий банк хорижий валюталарнинг сўмга нисбатан 7 январдан бошлаб янги қийматини белгилади.\nДоллар курси ўтган ҳафтага нисбатан 42,87 сўмга кўтарилди ва 9 550,76 сўм ташкил қилди.\nЕвро 11,55 сўмга ошди ва 10 620,45 сўмни ташкил қилди.\nРоссия рубли ҳам 3,16 сўмга кўтарилиб, 156,59 cўмни ташкил қилди.


Искать...\tСайтЯнгиликларТаҳлилларДолзарб мавзуХабарларИслом диниФатволарНикоҳ одобиИсломий оилаРивоятОиламда РамазонМуносабатЯнги!ҚариндошларҚўшничиликМеҳнатИллатУрф-одатТаълимОиламЭркин мавзу!Ота-онаЭркакКасб-ҳунарСпортКуёв болаларга...АвтооламЮридик хизматАёлГўзалликСаломатликПазандачиликҲомиладорлик тақвимиФарзандТарбияМуаммоларМаслаҳатларИсмларМақолаларСара!МактубларҲикояларПарда ортидаҲаловатЭнг сара мақолаларТурмуш сабоқлариБахтли бўлишнинг ўттизта сабабиЖинсий тарбия HomeМақолаларЖинсий тарбияМуносабатИллат “Арзонига учган”лар айбдорми?\nАйни чоғларда пойтахтимизнинг номдор санъат саройларида ёзги концерт мавсуми қизғин давом этмоқда. Айниқса, “Истиқлол” санъат саройи деярли ҳар куни санъат ва қўшиқ шайдолари билан гавжум. Албатта, бундан мамнуният туяди киши. Ахир яхши дам, меҳнатга ҳамдам дейдилар. Кино, театр, концертларга кириб маданий ҳордиқ чиқариш, кундалик ташвишлардан бироз нари бўлиш билан асабларни тинчлантириш яхши. Бироқ айрим ҳолларда кино, театр ёки концертга кирганингизда асабингиз бузилиб, ғашингиз келади. Томошабин маданияти, мухлис этикасидан умуман хабари бўлмаган томошабинлар касрига маданий дам олиш фурсатлари ҳам кўнгилдагидек кечмайди. Шундайлар тоифасига дуч келганда беихтиёр,


Ноқонуний йўловчи ташиш нега кўпаймоқда? – Сурхон тонги\nБош саҳифа / Жамият / Ноқонуний йўловчи ташиш нега кўпаймоқда?\nМай 15, 2019\tЖамият Изоҳ қолдириш 652 Кўрилди\nТранспорт воситаларини маст ҳолда бошқариш ҳолатлари бўйича Термиз туман маъмурий судига ўтган йили 256 та маъмурий иш материаллари келиб тушганди.\nЎзбекистон Республикаси “Маъмурий жавобгарлик тўғрисида”ги кодекснинг тегишли моддасига мувофиқ, 249 нафар шахс га маъмурий жазо чоралари қўлланилди. Жорий йилнинг дастлабки икки ойида 27 нафар шахс шу кўринишдаги ҳуқуқбузарликни содир этганлиги учун транспорт воситаларини бошқариш ҳуқуқидан маҳрум этилиб, уларга 63251760 сўм жарима жазоси тайинланди.\nСуд таҳлилларига кўра, фуқаролар ўртасида автомобиль транспортида йўловчилар ташиш фаолияти билан лицензиясиз шуғулланиш ҳолатлари ортиб бормоқда. “Маъмурий жавобгарлик тўғрисида”ги кодекснинг 1763-моддасида шу турдаги ҳуқуқбузарлик назарда тутилиб, жарима солишга сабабчи бўлиши белгиланган. Ўтган йилда Термиз туман маъмурий суди иш юритувига 52 та маъмурий иш материаллари келиб тушганди. Шундан 19 нафар шахсга нисбатан маъмурий жазо чоралари қўлланилган. Мазкур йилнинг январь-февраль ойларида эса судга 26 та маъмурий иш материаллари келиб тушган ва тегишли тартибда кўриб чиқилган.\nТаҳлиллардан англашиладики, 2019 йилнинг январь-февраль ойида фуқаролар томонидан ноқонуний йўловчи ташиш кўрсаткичи 2018 йилдаги ҳуқуқбузарликларнинг 50 фоизини ташкил этмоқда. Ҳақли савол туғилади, нега ноқонуний йўловчи ташиш билан шуғулланиш ҳолатлари ортиб бораяпти? Ахир, қонуний фаолият билан шуғулланиш ҳам фуқароларимизга, ҳам давлатимизга фойда келтиради-ку. Назаримизда, ана шу ҳақиқатни фуқароларимизга янада кенгроқ тушунтиришимиз, тарғибот ишларини кучайтиришимиз лозим, деб ҳисоблаймиз.\nТермиз туман маъмурий суди раиси\nОлдинги Буюк ҳақиқатни англаш\nКейинги “Ақлли таълим” ва “ақлли тиббиёт” тизими


Жиззахлик ҳуқуқ фаоли Ўктам Пардаев пайшанба кунги концертга билет соттириш уч кундан бери шаҳарда ўзига хос “террор” тусини олганини айтади:\n- Янги очилган стадионга Ҳосила келиб¸ концерт бераркан. Ҳозир маҳалла раисларининг ҳаммаси бошини ушлаб ўтирибди. Шаҳар ҳокими уч кундан бери мажлис ўтказиб¸ билетларни шуларнинг бошига илиб қўйибди. Шаҳарда 34 маҳалла бор¸ ҳар бирининг раисига 30 тадан билет берибди. Битта билет 30 минг сўм. Агар билетларни сотмасанг¸ пулини ўзингдан ундираман¸ деб босим қилаяпти экан шаҳар ҳокими. Худди шундай¸ мактаб¸ боғча¸ соғлиқни сақлаш тизимига ҳам билет мажбуран ўтказилаяпти¸ дер экан ҳуқуқ фаоли¸ концертга билет оламан деган одам саноқли эканини қўшимча қилади.\n- Маҳалла фаоллари уйма-уй юриб¸ мана Ҳосила Раҳимова келаяпти¸ концертга билет олинглар деса¸ текинга ҳам олмаймиз¸ дейишаяпти экан. Ҳамма ўз ташвиши билан овора¸ рўзғор ташвиши¸ кўпчиликда пул йўқ¸ Россиядан қайтиб ишсиз ўтирганлар кўп. Концертга боришга одамларда кўп ҳам иштиëқ йўқ. Биттаям билет сота олмаган маҳаллақўмлар бор. Ҳоким уларга¸ сотмасанг¸ ревизия юбораман¸ деб қўрқитаяпти экан. Биласиз¸ маҳаллалар ëш болалик аëлларга¸ кам таъминланганларга нафақа беришни ҳал қилади. Ҳоким ўчакишса¸ бир муаммо топади-да¸ дейди ҳуқуқ фаоли.\nЖиззах шаҳар ҳокимлиги расмийси¸ 23 июль куни шаҳар янги стадионида Ҳосила Раҳимова концерти ўтказилиши ва бу тадбир ташаббускори шаҳар ҳокими Асрор Қобилов эканини билдирди. Айни пайтда¸ бу концертга билетларнинг мажбуран сотилаëтгани ҳақидаги шикоятларга изоҳ бера олмаслигини айтиш билан чекланди.\nҲосила Раҳимова продюсерларидан бири Озодлик билан суҳбатда хонанданинг Жиззах шаҳар ҳокимлиги ва “Ўзбекнаво” ташаббуси билан ташкиллаштирилган концерти режадагидай 23 июль куни ўтказилишини айта туриб¸ ташкилий жараëнга ўзи ва хонанданинг алоқаси йўқлигини таъкидлади:\n- Биз бу концертнинг ташкилотчиси ҳам ¸ билет сотувчиси ҳам эмасмиз. Билетнинг нечталиги¸ неча пуллиги ëки текинлигидан хабаримиз йўқ. Концертга борамиз¸ аммо бу ëғига аралашмаймиз. Билетни мажбурлаб сотишаяптими¸ ялиниб сотишаяптими¸ ҳеч нарсадан хабаримиз йўқ. Кимга сотган¸ неча пул туради¸ нима қилади¸ биз билмаймиз. Бу ҳокимият тадбири¸ дейишгани учун биз хўп деганмиз¸ деди хонанда Ҳосила Раҳимова продюсери.\n23 июль кунги концерт ташаббусчиси деб тақдим этилган шахс Озодлик билан суҳбатда Ҳосила Раҳимова концертига билет сотиш масаласи тўлиғича стадион маъмурияти зиммасида эканини айтиш билан гапни қисқа қилди.\nЎзбекистонда Халқ артисти унвони борлардан тортиб кенг жамоатчилик орасида кўп ҳам машҳур бўлмаган хонандалар концерти билетлари ва улар дискларининг маъмурий босим орқали соттириш амалиëти тез-тез учраб туради.\nХусусан¸ жорий йил март ойида Жиззах Аккумулятор заводи ишчилари декабрь ойида бепул концерт берган Озодбек Назарбековнинг ўша концерт ёзилган диски заводдагиларга мажбуран 10 000 сўмдан ўтказилгани ҳақида Озодликка арз қилган эди.


Брюссель аэропортида ўзини портлатган террорчилардан бири Европарламентда фаррош бўлган\n14:16 / 07.04.2016\n2016 йилнинг 22 март куни Бельгия пойтахтидаги халқаро аэропорти кутиш залида ўзини портлатиб юборганлардан бири 2009-2010 йилларда Европарламентда фаррош сифатида фаолият юритган. Ушбу маълумотни Европарламент матбуот хизмати ҳам тасдиқлаган.\nАхборотда унинг исмига ойдинлик киритилмаган бўлсада, ўша пайтларда талаба бўлган жиноятчи ёзги таътилида Европарламентни тозалаш ишлари билан шуғулланувчи фирмага ёлланган. Фаррошлик компанияси ўз навбатида, ходимининг жиноий ишларга алоқаси йўқлигига Европарламентни ишонтирган.\nRTL телеканали эса, полициядаги манбасига таянган ҳолда, Нажим Лахравий ҳақида гап бораётганини таъкидламоқда. У Париждаги 13 ноябрь воқеалари ижрочиларига худкуш белбоғларини тайёрлаб берганликда ҳам гумон қилинмоқда.\nЭслатиб ўтамиз, 22 март куни эрталаб Брюссель аэропортида иккита ва "Маэльбек" метроси яқинида битта портлаш содир этилган эди. Сўнгги маълумотларга кўра, хунрезликлар натижасида 35 киши ҳаётдан кўз юмган, 340 нафар инсон жабрланган.


250 минглик шаҳарнинг бугунги ташвишлари\nФирдавс Қашқадарёнинг маъмурий маркази Қарши шаҳрида 250 мингдан ортиқ аҳоли яшайди. Уларнинг аксарияти кўп қаватли уйларда истиқомат қилади. Сўнгги йилларда улар иссиқ сув таъминоти ва уйларни иситишда жиддий муаммоларга дуч келяпти.\nВилоят “Иссиқлик манбаи” корхонаси раҳбари Салоҳиддин Ҳикматовнинг сўзларига кўра, Қарши шаҳрида 22 та қозонхона бўлиб, уларни қишга тайёрлаш учун 150 миллион сўмлик таъмирлаш ишлари амалга оширилган. Ҳозир мавжуд носозликлар туфайли баъзи уйларга иссиқлик етказиб беришда узилишлар бор. Қозонхоналар шаҳар марказида жойлашгани сабабли уларга табиий газ етиб келиши муаммо бўлиб турибди.\n4 ноябрдан Қаршидаги 4 та қозонхона иситиш тизимларига иссиқ сув бера бошлади. Аммо берилаётган сувнинг ҳарорати меъёридан паст бўлгани туфайли уйлар исимаяпти. Мутасадди идоралар эса бунинг сабабини яна табиий газ босими пастлигига боғламоқда.\nС.Ҳикматовнинг айтишича, у бошқараётган корхона иссиқ сув беришни бирмунча чегаралаб турибди. Бундан кўзланган мақсад эса иссиқлик тизимларидаги сувни меъёрдаги даражада қиздириб олишдир. Ҳозир қозонхоналардан сув 46 даража ҳароратда чиқарилмоқда. Сув ҳарорати 70 даражага чиққандан кейингина мавжуд чекловлар йўқолади.\nКун совиб бораётгани, иситиш тизими яхши ишламаётгани сабабли электр энергияси таъминотида ҳам муаммолар юзага келяпти. Чунки аҳоли уйни иситиш учун электр иситиш жиҳозларидан фойдаланишга мажбур бўлмоқда.\nМустақил кузатувчи Исмоил Раҳмонқуловнинг билдиришича, 10 кундан буён шаҳарда электр энергияси таъминотидаги узилиш кечаси ҳам, кундузи ҳам юз беряпти. Аҳоли бу муаммолар бўйича мамлакат президенти номига икки марта телеграмма жўнатган. Бироқ бу мурожаатларга жавоб бўлмаган.


ТЎРАНҚИ ТАСМАҚАНОТИ (Catocala optima)\n2(VU:D): Заиф, қисқариб бораётган, локал тарқалган Эрон-Турон тури.\nТўрткўл ш. ёнидаги Амударё қайирлари. Ўзбекистондан ташқарида: Тожикистон, Туркманистон, Қозоғистон, Хитой (Шинжон), Ироқ.\nҲамма жойда кам ва узлуксиз камайиб бормоқда. Ўзбекистонда айрим топилмалар орқали маълум.\nЙилда бир марта насл беради. Илк учиши ва тухум қўйиши – июнь-июлда (тунлари). Қуртлари май–июнда туранғида (Populus pruinosa) ривожланади, катта ёшдагилари қишлайди ва келгуси йилнинг май ойида қўшимча озиқланади, туранғининг кўчган пўстлоқлари остида юмшоқ пилла ичида ғумбакка айланади.


Самарқандда цемент ишлаб чиқариш кенгайтирилади - zarnews.uz\nСамарқандда цемент ишлаб чиқариш кенгайтирилади\nВилоятда фаолият юритаётган цемент ишлаб чиқарувчи корхоналар томонидан жорий йилнинг биринчи ярмида 174 минг тонна цемент ишлаб чиқарилади. 2021 йил якуни билан 65 миллион АҚШ доллари миқдорида инвестиция киритиш ҳисобига 1,06 миллион тонна цемент ишлаб чиқариш бўйича янги қувватлар ишга туширилади.\nБу Вазирлар Маҳкамасининг 2021 йил 14 мартдаги фармойишида юклатилган вазифалар ижросини таъминлаш юзасидан ишлаб чиқилган чора-тадбирлар режасида белгиланган.\nУнга кўра, цемент ишлаб чиқариш бўйича жорий йилда амалга ошириладиган умумий йиллик қуввати 0,5 миллион тоннага тенг бўлган “Мараканд цемент инвест” МЧЖ инвестиция лойиҳасини белгиланган муддатда ишга тушириш учун зарур чоралар кўрилади. 2022-2023 йилларда амалга ошириладиган цемент ишлаб чиқаришни ташкил қилишга доир инвестиция лойиҳалар учун мавжуд хомашё ва энергия ресурслари тайёрланади.\nИшлаб чиқарилаётган маҳсулотнинг қўшилган қийматини ошириш, энергияни тежаш, ресурслардан фойдаланишни мақбуллаштириш ва ишлаб чиқариш самарадорлигини ошириш мақсадида цемент заводлари негизида газ-бетон блоклари, қуруқ қурилиш аралашмалари, тайёр темир-бетон буюмлари ва юқори қўшилган қийматли бошқа маҳсулотлар ишлаб чиқариш йўлга қўйилади.


Прописка тизими Ўзбекистон ривожига қай даражада...\n06.04.2020 18:06 0 1826\nЖорий йилнинг январь ойида Жаҳон банкининг кам таъминланганлик ва тенглик бўйича гуруҳи тадқиқотчиси Уильям Сеиз (William Seitz) Ўзбекистондаги ички миграция ва арзон уй-жой билан таъминланиш ҳолати бўйича ўтказилган тадқиқотини эълон қилинган эди. Унда Тошкент шаҳри ва Тошкент вилоятининг пропискасига ўтишга қўйилган ҳуқуқий чекловлар Ўзбекистонда ички миграциянинг пастлиги ва шу билан мамлакат ривожига таъсир этаётганлиги қайд этилади.\nЯъниким, йирик қишлоқ аҳоли пунктларини шаҳарларга айлантириш бўйича кўрилган чора-тадбирларга қарамасдан, бугунги урбанизация даражаси шаҳарларни комплекс ривожлантириш бўйича замонавий талабларига жавоб бермайди ва жаҳон тенденцияларидан сезиларли даражада қолиб кетмоқда.\nПрописка масаласини муаммо даражасига чиқишидаги асосий сабаблардан бири ҳам шу.\nПрописка асли кимдан қолган «удум»?\nЧор Россияси даврида ҳокимиятнинг, яъни феодалнинг рухсатисиз деҳқонларни ер участкасини тарк этишини тақиқлаш, агарда шундай ҳуқуқбузарлик вужудга келса, уларни қайси ерга ва кимга тегишли эканлигини аниқлаш мақсадида ўзига хос пропискалик паспортлар бериш тартиби амалга оширилган. Кейинчалик собиқ иттифоқ даврида бу тартиб ижтимоийлашув ҳолатидаги антидемократик ҳолат дея бекор қилинган бўлса-да, 1933-1935 йилларга келиб, турли ҳуқуқбузарликларнинг олдини олиш мақсадида яна шунга ўхшаш тизим йўлга қўйилди. Натижада Совет давлатида паспорт ва пропискаси бор шахслар қатор имтиёзлларга эга бўла бошлади. Айниқса, агар фуқаро марказ ва аҳоли зич бўлган пунктларда яшаган бўлса, унда қишлоқ ёки чекка ҳудудларда истиқомат қилувчиларга нисбатан ҳуқуқлар кўпроқ бўлиши белгиланди. Паспорт ва прописка бериш биринчи навбатда Москва ва Петербург шаҳар аҳолиси учун қўлланилиб, Чор Россияси давридан қолган зодагон ва қулоқ бўлганлар ҳамда уларнинг оилаларига нисбатан умуман тадбиқ этилмас, уларни иложи борича чеккароқ ҳудудларга жойлаштиришга ҳаракат қилинарди. Паспортсиз ёки рўйхатдан ўтмаган шахс эса Совет давлати берган кўплаб ҳуқуқлардан маҳрум бўлар эди.\nКейинчалик мазкур ҳолат жиноий жавобгарлик масаласигача олиб чиқилиб, ўз ҳудудидан бошқа ҳудудга кўчиб ўтиш учун селсоветнинг алоҳида рухсатномаси, иш жойидан маълумотнома ёки ўша кўчиб ўтаётган жойида ўз ер мулкига эгалиги ҳақидаги ҳужжат, қисқаси, бюрократик талаблар қўйила бошланди.\nКўриб турганингиздек, прописка масаласи собиқ иттифоқ давридан «мерос” бўлиб, қонун билан мустаҳкамланган «удум» ёки эскилик сарқити эди.\nБошқа давлатлардаги прописка масаласи қандай?\nАлбатта, прописка масаласи кўп давлатларда мавжуд. Аммо у бизнинг тушучамиздаги пропискани эмас, балки рўйхатдан ўтказишни англатиб, асосан фуқаролик ёки фуқароликка эга бўлмаган шахслар ҳақида маълумотлар мажмуини назарда тутади. Собиқ иттифоқ давлатларидан деярли ҳаммасида прописка режими антиконституцион ҳолат сифатида қайд бекор қилинган ва электрон рўйхатдан ўтказиш тизимига ўтилган.\nРоссияда прописка масаласи 1993 йил 1 октябрда - «Россия Федерацияси фуқароларининг кўчиш эркинлиги, Россия Федерациясида яшаш ва яшаш жойини танлаш ҳуқуқи тўғрисида»ги Қонуни қабул қилинган пайтдан бошлаб бекор қилинди.\nМосква ва Москва вилоятида «прописка» атамаси Москва ҳукумати (1996 йил 1 январь) ва Москва вилояти маъмуриятининг (1992 йил 04 февраль) 51-8-сонли «Москва ва Москва вилоятида аҳолини рўйҳатга олиш ва чиқариб юборишнинг ягона тартиби тўғрисида»ги қарори ўз кучини йўқотиши билан муомаладан чиқарилди.\nБелорусияда 2008 йил 1 январь куни Беларус Республикаси Президенти Aлександр Лукашенконинг «Фуқароларни яшаш ва яшаш жойларида рўйхатга олиш тизимини такомиллаштириш тўғрисида»ги қарори билан прописка масаласи бекор қилинди.\nҚозоғистондаги прописка институти рўйхатга олиш институти билан алмаштирилди, фуқароларга турар-жой бинолари ва уй-жой учун мослаштирилган биноларда рўйхатдан ўтишга рухсат берилди. Қозоғистон Республикаси Ҳукуматининг 2007 йил 17 августдаги 696-сонли «Қозоғистон Республикаси аҳолисини ҳужжатлаштириш ва рўйхатдан ўтказиш қоидаларига ўзгартириш ва қўшимчалар киритиш тўғрисида»ги қарорига биноан, Қозоғистон фуқаролари иш берувчи орқали ёки адлия органларида ўтишлари ҳам мумкин.\n2003 йилда Латвияда «Яшаш жойларини декларациялаштириш тўғрисида»ги қонунни қабул қилди, унга кўра, прописка институти бекор бўлди.\nУкраинада Конституциявий суднинг 2001 йил 14 ноябрдаги қарори билан прописка масаласи конституцияга зид деб топилди. Қонуний равишда эса прописка Украина Республикасининг 2003 йил 11 декабрдаги 1382-ИВ «Украинада юриш эркинлиги ва яшаш жойини эркин танлаш тўғрисида”ги қонуни қабул қилингандан сўнг бекор қилинди.\nБошқа ривожланган давлатларда прописка масаласи фақатгина норезидентларга нисбатан қатъий қўлланилиб, ўз фуқароларига нисбатан турар-жой бўйича топишда қийинчилик туғдирмаслиги учунгина рўйхатлаштириш ишлари амалга оширилади.\nМисол учун Нидерландия ва Германияда прописка масаласи қатъий масалалардан бири ҳиссоблансада, агарда фуқаро бир ҳудудда яшаб, ўзига мос ишни бошқа бир ҳудуддан топган бўлса, электрон ёки тўғридан-тўғри иш жойи жойлашган тегишли ваколатли органга мурожаат қилади, керакли шаблонни тўлдирганидан сўнг уч кун ичида рўйхатга ўтказилади. Бунда рўйхатдан чиқариш, қайта рўйхатга олиш, ҳужжатларни солиқ, суғурта ва бошқа ташкилотларга юбориш каби ишлар рўйхатга олувчи томонидан амалга оширилади.\nЯпонияда янги яшаш жойига кўчиб ўтгандан кейин 14 кун ичида рўйхатдан ўтиш ишларини расмийлаштирш тавсия этилади, аммо янги манзилда яшаш муддати бир йилдан кам бўлса ёки янги турар жой вақтинча бўлса ёки тез-тез доимий яшаш уйга бориб келса (мавсумда камида бир марта) рўйхатдан ўтиши шарт эмас. Ушбу норма университетлар ёнида уй-жой ижарага олган талабалар ва пойтахтда истиқомат қилувчи, аммо ўз доимий яшаш жойига тез-тез ташриф буюрадиган парламент аъзоларига тааллуқли эмас.\nХўш, прописка тизимини ислоҳ қилишга доир ҳужжат қабул қилинса, нималар ўзгариши мумкин?\nБиринчидан, «прописка» тушунчаси бекор бўлиб, ўрнига «рўйхатдан ўтказиш” тушунчаси киритилади;\nиккинчидан, Тошкентдан уй сотиб олишда вилоятликлар учун белгиланган давлат божининг қиммат ставкаси бекор қилинади;\nучинчидан, биринчи ва иккинчи даражадаги қариндошларни нафақат ўзи доимий рўйхатда бўлган манзилга, балки эгалигидаги бошқа уй-жойга ҳам доимий рўйхатга қўйиш ҳуқуқига эга бўлади;\nтўртинчидан, эр-хотиннинг никоҳдан кейин бир йил давомида биргаликда яшаш шарти ва бир йил ичида никоҳ бекор қилинганда прописка йўқотилиши ҳақидаги қоидалар бекор бўлади;\nбешинчидан, илгари Тошкент шаҳри ва вилоятида доимий рўйхатга эга бўлган фуқаролар қайтиб келганда, улар ушбу ҳудудларда ҳеч қандай қўшимча шартларсиз қайта доимий рўйхатга олиниши мумкин бўлади;\nолтинчидан, оилага тарбияга олинган (патронат) шахслар уларнинг тутинган ота-онасининг доимий яшаш жойи бўйича рўйхатга туриш имконияти яратилади;\nеттинчидан, вақтинча турган жойи бўйича рўйхатга олиш муддати уй-жой эгасининг розилиги асосида 5 йилгача узайтирилишиш мумкин бўлади;\nсаккизинчидан, фуқароларни Тошкент шаҳри ва вилоятида доимий ва вақтинча рўйхатдан ўтмасдан 15 кун яшаши мумкин бўлади;\nтўққизинчидан, доимий ёки вақтинча рўйхатдан ўтиш муддати 3 кундан 1 кунга қисқартирилади ва фуқаронинг хоҳишига кўра:\n-ички ишлар органларида;\n-давлат хизматлари марказларида;\n-ягона портал орқали амалга оширилиши мумкин бўлади.\nЎнинчидан, доимий рўйхатни расмийлаштиришда паспорт, уй дафтари ёки хонадон карточкасига штамп босиш амалиётидан воз кечилади ва бу жараён рақамлаштирилади;\nўн биринчидан, доимий рўйхатга олишни расмийлаштиришда аввалги яшаш жойидан мустақил рўйхатдан чиқиш тартиби ҳамда ҳарбий хизматга мажбурларнинг доимий рўйхатга туришдан олдин ва кейин ҳарбий ҳисоб учун мудофаа бўлимларига бориш тартиби бекор қилинади.\nХуллас, таклиф этилаётган лойиҳа аҳоли учун энг қулай яшаш шароитини яратишдир. Барча ислоҳотлар, ресурслар шу вазифани бажаришга йўналтирилган.\nЎйлаймизки, мазкур ҳуқуқий ҳужжат лойиҳаси муҳокамасида барча фаол қатнашиб, ўз фикр ва таклифларини билдириши мақсадга мувофиқдир. Зеро, амалга оширилаётган ислоҳотларда аҳолининг фаол иштироки унинг самарадорлигини таъминлайди.\nАдлия вазирлиги қошидаги\nЮристлар малакасини ошириш маркази директори\nТехнология 17/11, 10:10\n«Прописка»да турувчилар сони тўғрисида онлайн маълумотнома олиш йўлга қўйилди\nТехнология 30/10, 20:34


Lamborghini томи 17 сонияда йиғилувчи Huracan суперкарини намойиш қилди\n16:41 / 15.09.2015\nLamborghini компанияси очиқ Huracan суперкар модификацияси — Spyder`ни намойиш қилди. Модел ҳақидаги маълумотлар унинг оммавий намойиши бўлиб ўтадиган Франкфуртдаги моторшоу очилиш кунига қадар сир тутилди.\nСуперкар соатига 50 км тезликда 17 сония ичида электрогидроузатмалар ёрдамида йиғилувчи юмшоқ том қисмига эга бўлди. Унинг ранглари қора, жигарранг ёки қизил бўлиши мумкин.\nШу билан бирга, суперкарнинг ҳайдовчи ва йўловчи бош қисмига ҳавонинг гирдобли ҳаракатини камайтиришга хизмат қилувчи махсус ҳаво тўсиқлари, ички икки ён қисмига эса ҳаво оқимини қайта йўналтирувчи шамол қалқонлари ўрнатилган. Натижада очиқ автомобилда сайр қилиш янада завқ бағишлайди.\nОчиқ Huracan 610 от кучига эга 5,2 литрли V10 двигатели билан таъминланган. Бундай мотор суперкарни 3,4 сония ичида 100 км/соат тезликка олиб чиқа олади. 200 км/соат тезликка чиқиш учун эса 10,2 сония даркор. Автомобилнинг энг юқори тезлиги 324 км/соатни ташкил этади.\nЯнги модел 2016 йил баҳор ойларидан сотувга чиқарилиб, нархи 186450 евродан бошланади.


Қамоқхонадаги мазлумлар ҳоли не кечмоқда! « Ўзбекистон Халқ Ҳаракати\nҚамоқхонадаги мазлумлар ҳоли не кечмоқда!\n01 October 2018 - 11:00\n2018 йил 25 сентябрь куни маҳаллий тунги вақт билан, соати 24-00дан ўтгандан сўнг, Тошкент вилояти Паркент туманида жойлашган, УЯ-64/75 жазони ижро этиш бошқармасида яшовчи маҳкум, 1978 йилда Андижон вилояти Балиқчи туманида туғилган Тўҳтахўжаев Нурулло ўз ётоқхонасида ўзини-ўзи ўткир тиғли олмос билан, ўнг қўллининг катта, “артериал” томирини кесган. Бу воқеа Жиззаҳ вилоятининг Мирзачўл тумани пахта даласида содир бўлган. Нурулло Тўҳтаҳўжаевнинг аҳволи жуда ҳам оғир. У кўп қон йўқотган….\nНурулло Тўҳтаҳўжаевни яқиндан таниган ва унинг ёнида дойими равишда пахта-йиғим теримида бўлган, Қирғизстон Республикаси фуқароси, мазлум Билоллиддин Мамаризаев бизга қўйидагиларни сўзлаб берди. Унинг сўзига қараганда, “25 сентябрь куни эрталаб соати 9-00да муасссасмиз ходимлари билан бирга паҳта-йиғим терими учун, Жиззаҳ вилоятининг Мирзачўл тумани, “Аҳрорбек” фермер ҳўжалигига, 350 дан ошиқ маҳкумлар ишга жалб қилинаётган вақтда, Тошкент вилояти Паркент тумани УЯ-64/75 муассасасининг бошлиғи А. Л. Амиров, Нурулло Тўҳтаҳўжаевни олдига чақириб олди-да, “кеча сен бор-йўғи, 25 кг пахта терибсан. Шу ҳам, пахта териш бўлди-ми? Ваҳоланки, ҳар бир маҳкумга муассасамиз томонидан берилган буйруқга кўра, кунига 100 кг пахта териш буюрилган. Сен буюруқга қаршимисан? Ёки… Онанг келиб сени жойингга пахта терадими?” деб айтгандан сўнг, мазлум Нурулло Тўҳтаҳўжаев, “Онамга тил тегизманг! Меннинг имкониятим шунга етади. Ундан ошиқ теролмайман. Қамоқхонадан касал бўлиб чиққанман. Соғлиғим яхши эмас….”деб айтгандан сўнг, “Менга сенинг соғлиғингни қизиғи йўқ! Қамоқхонадан сени, “колонка”га юборилаётганда, “соғлом меҳнатга ярайди…” деб муассасаса ходимлари ва бош шифокорлар ҳулоса беришган. Шунинг учун, бугундан бошлаб, ҳар куни 100 кг пахта терасан! Бўлмаса, 15 суткага қамайман ва “ишдан бош тортди!” деб 2 та “нарушения” билан, келган қамоқхонанга қайтариб юбораман…”деди.\nШунда Нурулло Тўҳтаҳўжаев, “келган қамоқхонамга қайтаринг! Мен бари-бир пахта термайман!” деб оёқ тирраб олган эди. Муассаса бошлиғи А. Л. Амиров, Нурулло Тўҳтаҳўжаевни “Эй онангни… сани!” деб уруб дўппослади. Оёғининг остига олиб, ҳоҳлаган жойига тепди. Нурулло Тўҳтаҳўжаевнинг бирдан маззаси қочди ва ўша жойда бўлган Тез тиббий ёрдам шифокорлари мазлумга ёрдам кўрсатишди ва уни Мирзачўл тумани Марказий шифохонасига олиб кетишди…\nУ кечқурунги вақт билан соати 10-00да айни, “Одбой” вақтида шифохонадан қайтиб келди. Ўз жойига кириб ётди. Бироқ… Шу ётоқҳонада Нурулло ўзини-ўзи ўткир тиғли олмос билан очган ва хонадан ташқарига чиқиб кетган. Унинг қўлидан оққан қонни, тунгги вақтда маҳкумлардан бири ташқарига чиқан ва Нурулло Тўҳтаҳўжаевнинг қўлидан қон кетаётгани кўрган, “Тез тиббий ёрдам” бўлимига хабар берган…\nАгар ўша жойда хабар берилмаганида эди, мазлум Нурулло Тўҳтаҳўжаев оламдан кўз юмган бўлар эди.\nҲозир мен Нурулло Тўҳтаҳўжаевнинг аҳволидан ҳабардор эмасман. Менинг билганларим фақат шулардан иборат…”\nБизга келиб тушаётган маълумотларга қараганда, ҳамма “колонка”ларда мазлумларга нисбатан муассаса ходимлари томонидан, “давления” қилинаётгани тўғрисида хабарлар келиши давом этмоқда….


Қатағон йили (ҳикоя) [Ahmad A’zam]\n— Қўлинг толгандир, менга бер, - деб қалин кийимда пиш-пиш ухлаётган ўғлимни аясининг қўлидан олдим.\n— Манави йўл Исталин, ПўшкинДўлбости, Ленинобод, Калелин, деган қишлоқларимиздан, буниси Еттиуруғ, Каканавич, Ботбот, Наврўзтепадан келади, бу ёқда Мўлтип, Қўйбешип, Варашилоп деган қишлоқларимиз бор.\n— Мўлтип - пгўнғиб деганими ё Молотовми - деб қизиқсинади хотиним.\n— Мўлтип - Молотов, Каканавич - Каганович, Варашилоп -Ворошилов… майда колхоз замонидан шу отлар келяпти, ўзлари урилиб, кимлиги одамларнинг эсида ҳам йўқ, лекин оти эл оғзида қолган. Қўйбешип - Куйбишев… Қизиқ-да, мана «Саноат», «Давлатли турмуш» деган қишлоқларнинг оти ҳам шунақа. Биттасининг оти «Емхашак». Эй, зўр-эй, молбозорда «Мўлтипнинг моли», «Қўйбешипнинг моли» деб туришади.\nМасалан, Какановичнинг моли Масквага тўғри келмайди, чунки Маскванинг ҳавоси паст Какановичнинг моли ерда чидамайди, иссиқлаб қолади. Зўр-эй, йўлда, ўзинг кўрдинг, Свинсовхоз деган жой бор, «Қайдан бўласиз» десанг «Свинсапхоздан», дейишади, «Йўқ, асли туғилган жойингизни айтинг», десанг «Туғилган жойимиз ҳам шу Свинсапхозда, у ёғини билмасак», дейишади. Қара-э, бошқа ёққа бурсанг, нима маъно чиқади.\nИзғиринда гапи–аверса одамнинг жағи ҳам оғриб қолар экан, акам ғир этиб «Перекрўска«га Тошкент йўлига ташлаб келарди, шу вақтига келиб мошини бузилиб берганини қара, ёш бола билан ҳаммага томоша бўлиб турибман, деб ичимга сиқиламан. Бу орада ўтган-кетганлар билан саломлашиб ҳам тураман: Бирови узоқдан бош ирғайди, бирога икки қадам бораман, ёнимга келгани қўлимни ҳовучлайди бошқаси қўл олишади-ю, пичирлаб қўяди ё бўлмасам, худди таъна қилаётгандек «Ҳа-а» дейди, бошқа сўз қотмайди, айбинг бордек довдирайсан. Отда, эшакда ўтаётганлар жилов ё нўхтани номига бир тортиб, ияк қоқади - ё саломи, ё алиги; машинада кетаётганла– худди танимагандек хўмрайиб келади-ю, бирдан бурнини силкитади бу ҳам ҳисоб.\nКатта йўлнинг чорраҳаси, чорраҳасида гап кўп, қишлоққа жуда кам келаман, тўй-маракага аралашиш йўқ, тобуткаш бўлолмайман, келганимда фотиҳалик жойларнинг ҳаммасини бир қилиб кириб чиқаман, ҳамқишлоқларим билан кўришиб сўрашадиган жой - шу чорраҳа, шу ерда туришимга қараб, қандайлигимга хулоса чиқаришади, боя Абдужалил дод-муомала қилгандан кейин бир хотинимга бир шляпамга қараб қўйди-да: «Сен ҳам энди қишлоқдан узилдингда», деб кетди.\n— Шунча қишлоқнинг барига бизнинг ~азира - марказ. Бозори бор-да. Бозор бор қишлоқ теварагидаги ҳамма қишлоқни бирлаштиради, уларга ўктамлик қилади, одамлари ҳам уддабурон бўлади. ~азиранинг ўзидан учта профессор, ўттиз нечта кандидат чиққан. Илмга бундай берилган қишлоқни эшитмаганман. Битта Отабой деган жой бор. Лекин у Туркистонда.\n— Шундай қишлоғингизга алоҳида автобус қўйишса бўлмасмикан? -дейди хотиним маъюсланиб.\n— Ҳа, кеп қолар, - дейман, - чаккифуруш кўпайиб кетади дейишади-да. Шусиз ҳам Самарқанд бозорида «чакки қаерники?» десанг, ҳаммаси «~азираники!», дейди. Сен бу гапларни қўй, қара, мелиса келяпти. Қандай пар тушган қишлоққа! Бекорга алоҳида мелиса қўйишмаган!\n— Қаранг… бир чол киши сўрашаяпти.\nБу ёққа қарасам - Саидбово, ~азирадан чиқиб, ~аровтепасига қайрилиш жойда тўхтаб, биз томонга жилмайиб, тез-тез бош ирғАяпти. Товушини эшитмасам ҳам, калласини қимирлатишидан нима деяётганини биламан: «Э-э, эшонбово, яхшимисиз? Қайтяпсизми?… Бир келган экансиз-да. Тошканлар яхшими? Э-э, келин шуми?… Шундай-шундай кеп туринг-да…» Шунга яраша жавоб қиламан: «Ўзингиз яхшимисиз? Бизнинг синфдош Ўрин қандай? Неваралар… Ҳа, шу, қайтяпмиз энди…» Албатта, у ҳам эшитмайди -орамиз анча, бақириб сўрашмаймиз-ку кўчада.\n— Бориб саломлашмайсизми, ёшлари улуғ экан, - деди хотиним.\n— Биз-да шунақа, ҳаммаси бош билан, қимирласа - бас, - дедим.\n— Ма, болангни ушлаб тур, - дедим хотинга.\nШундай бўлади: аввал юришни ўйлайсиз, ўзингизнинг қай бир сониясида гавдангиз олдинга интилиб, ҳали оёғингиз қимирламаган ҳам бўлади; мана шундай - гавдам харакатга келиб, бу қўзғалиш оёқларимга ўтай деганда нақ қулоғим тагидан, «Қаёққа?!» деган амирона товуш янграб, яна қотиб қолдим.\n— Ўв бобой, тўхтанг! Қани, мен кимга айтяпман?!\nЯна шундай бўлади, кўз ўнгингизда ногаҳон, кутилмаганда, бир беъманилик кечади, каллангиз тўғри ишлаб туради-ю, лекин бу ҳодиса ҳақида ундан ҳам беъманироқ ўйга борасиз. Мен ҳам туйқусдан шундай хаёлга борибман: бобойи тушмагур ~азирадан бирон нарсани ўмариб келяпти, деб ўйлабман. Худди ҳозир мелиса йигит югуриб боради-ю, шартта қув бобойнинг малла чакмони ёқасидан ушлайди. «Аблаҳ! Қўлга тушдинг-ку!» бир-икки силтаб, қўлини қайириб, одига солиб кетади. Дабдурустдан шундай туюлди менга!\n— Боя нима дедим сизга, а? Боя?!\nУнинг бақириғидан ўғилчам уйғониб кетди, қаранг-эй, бир ёшдан сал ошган гўдак, йиғламади, мелисага «Жинними бў?» дегандек бир қаради-да аясининг бўйнидан маҳкам қучоқлаб олди.\n— Ўзбек тилида айтдим, яхшиликча кетинг, чувалашиб юрманг, дедим. Қулоқ борми, қулоқ?! Ё жун босганми? Кетинг, демадимми?\n— Дедингиз, улим, дедингиз…\n— Деган бўлсам, қани кетганингиз?\n— Турсунхоннинг магазинига печка кептимикан, деб кирувдим, уям йўқ экан. Энди опкесанг, битта опқўй, дедим. Эскиси ниҳояти тутаяпти. Айтганингиздан кейин ўзим кетаётган эдим. Энди бу ёқда…\n— Ўв бобой! Жонга тегдингиз лекин! Боя неварамга жилоб оламан дедингиз! Энди бу гап чиқдими?! Қариб, миянгизни еб қўйганмисиз?\n— Энди, ўғлим, тўғри, қаричилик, мия қолмаган… Қайтаётган эдим, шу…\n— Турибсиз-ку шу ерда?! Қани кетганингиз?! Э-э, яна нимага бу ёққа юряпсиз? Боядан бери қараб келяпман, бу бобой кетадими, йўқми, деб… -Мелиса йигитнинг товуши яна баландлади, кейинги гапи энди атрофга ҳам тегишли эди. - Нима қилай сизни, а, обориб тиқиб қўяйми ё?\n— Ия, яна келяптими бу бобой!? Ўв, кимга айтаяпман?! Соқолим бор деб… Ҳе, ўша печкангизниям!.. Ўв, тўхтанг, деяпман! Қулоқ борми? Обкетаман лекин, панжарадан термилтириб қўяман!\n— Улим, яна битта кечиринг… Илтимос, шундай бир…\n— Илтимос-пилтимос йўқ! Жўнанг!\n— Бир минитга… шундай бир…\n— Аччиғимни чиқарманг лекин…\n— Улим, сиз ҳам бир мусулмон…\n— Йўқ, копирман! Шунча айтдим, соқоли бор, дедим, энди - бас!\n— Улим, бу дунёда!..\n— Чайналманг! Бу дунёнгизни йиғиштиринг! Нима деяпман сизга?!\n— Кетаман, улим, кетаман, олдин шу…\n— Олдин-полдин йўқ! Всё! Турган жойингиздан кругом марш!\n— Тамом, чўкиртак соқолингизга қарамайман! Обкетаман! Бу ёғи принтсип!\n— Ҳай, улим, шу домилла билан битта кўришай! Кейин марш бўлса -марш-да! Тез кетаман.\n— Эй, дунёи қўтир! Мана гап қаёқда экан!\n— Мумкин эмас! - Мелиса қулочини ёйиб, чолнинг йўлини тўсди. -Тўхтанг! Айтганимни қилинг, деяпман!\n— Ҳе, бизники шул-да, улим, - деди чол менга, «кўраяпсан-ку, болам, қанақа яшаяпмиз деган маънодаги ҳасратда, кейин сўрашди. Яхшимисиз болалар яхшими?\nКўзим чолда, бор диққатим мелисада: кўкариб, қалтқалт титрайди, уришганларни ажратиш бошқа, кўришганларни айириш бир бошқа экан, нима қилишини билмайди, фақат кўзининг пахтасини чиқаради: «Бўлди бўлди, бас. Бобо, сизга айтаяпман. Бўлди, деяпман», - дейди нуқул.\n— Мана улим, сўрашдим, - деди унга.\n— Бўлди , сўрашган бўлсангиз, энди кетинг, турманг бу ерда, - деди мелиса йигит сал шаштидан тушиб.\n— Яхшимисан? Тан совлиқми? Мундай сўрашда-э, улим, биз ҳам таваррик, етмиш бешга чиқдим. Мусулмон боласисан - сўраш, яхшимисиз, бово, дамликкина юрибсизми, де, шундай юринг, де. Етмиш бешга чиқдим ман, улим, сизнинг ёшингизга етайлик, бундан ҳам ўтайлик, де Мен ҳам сени дуо қилай! Барака топ, улим, деб айтай! Кўп ҳам шапкангга маст бўлаве…ма. Пахта, пахта, дейсан, мана, пахтанинг ичида қаридик, келган жойимиз шу\n— Бўлди, ота, бошни қотирманг. Кўришдингиз, ишингиз битди, энди кетинг.\n— Кетаман, кўришиш бизга қарз эди, уздик. Кўнгилхотиржам. Энди обориб тиқиб қўйсанг ҳам, майли, - деди.\n— Бово, илтимос, қонимга ташна қилманг, - деди мелиса йигит энди зорланиб.\n— Қамайсан-а! Кўришганга қамайдиган закўн йўқ, қопқора қўл халқлар бор-ку, ўшаларнинг сўдида ҳам йўқ! Одамларни мунча қон қақшатма. Бу учун ҳукумат сенга шимилдириқ ҳам бермайди: Қайтангга ёмон бўлганинг қолади. Мана, бола ёшимиздан шу пахтанинг ичида, умрни шу пахта еди.\nМелиса йигит алам билан бир нарса демоқчи эди, чол гап бермади, мелиса «бор-э!» дегандек, терс бурилди.\n— Обориб тиқиб қўяман эмиш! Обориб тиқсанг, нима, мени гармиди? Ҳукуматнинг текин нонини еб ётавераман.\n— Менга қаранг, бобой, кетасизми, йўқми? Етмиш бешга чиқдим, энди менга ҳеч ким тегинолмайди, деяпсизми ё?\n— Кетаман, улим, кетаман… - деб ғулдиради, лекин кетиш олдидан, ё алами босилмаган, ё энди мелисанинг «обориб тиқиб қўйиши»га қўл силтадими, узиб олди: - Ҳаммани онаси туғади, сени, улим, билмадим…\n— Ўв, бобой, тўхтанг! Тўхтанг, деяпман! Саидбово ўша ёқдан туриб:\n— Киптингга шапалоқдай нарсани ёпиштириб… - деди-ю, гапини тугатмай кетаверди.\n— Нега куласиз? Очиб ўтирибдими? - деди у.\n— Шунга куляпман, - дедим.\n— Нима шунга? Маймун ўйнатяптими сизга? - деди.\n— Анави бобой ўйнатди шекилли, - дедим.\n— Кулдириб қўяман лекин! - деди.\n— Мен ўзим хоҳласам куламан, - дедим.\n— Бу ерда мен рухсат берсам куласиз, - деди мелиса.\n— Саидбово нарироққа бориб,тўхтаб қолди. Мен хотинимга қараб қўйдим. Бошқа жойда бўлса, очиғи, шу сийқа бош билан айтишиб ўтирмасдим, энди кеч, бир ёғи - алам қилаётган эди баобрў бир редактсияда ишласам, ўз қишлоғимда, хотиним, яна шунча одамнинг олдида бир ёш бола, елкасида шапалоқдай погони бор учун менга ҳам дўқ урса!\n— Менга рухсат тепадан келади, жўра, - дедим.\n— Нима қилай шунга? - деди. - Ана, останопканиям тепадан айтиб сурдиришган. Бу ерда одамлар турмасин, деган.\n— Доим шу ердан кетаман. Тураман!\n— Нега турар экансиз!\n— Мошин пойлаб.\n— Мошин пойлашга, ана останопка, деяпман-ку!\n— Боринг, дедимми - боринг!\nБитта ўзим бўлганимда «Ке, қўй, мендан ўтган бўлса, кечир, Саидбово учун ҳам узр, айтишадиган нарсанинг ўзи йўқ-ку орамизда», деб айтардим, фақат янги бекатга бормасдим, турган гап. Лекин дўкон деразасидаги каллалар қимирламай қўйди, писта чақаётганларнинг ҳам кўзи бизда, хотиним бечора боласини маҳкам бағрига босган, Саидбово бечора сал нарироқда кетолмай қараб турибди…\n— Бормасам-чи? - дедим.\n— Сизда буткул виждон йўқ, - деб қолди, худди ўша виждон кўкрагимда осилиб туриши керагу бу излаб тополмагандек.\n— Қайдан билдингиз? - дедим ажабланган бўлиб.\n— Кўринишингиз айтиб турибди, - деди у. - Виждон бўлса сизда, халқ ишга кўмилиб ётган бир вақтда шляпани қўнқайтириб, галстукни осилтири-иб юрармидингиз? Тағин хотинингизни эргаштириб олганингизга ўлайми! -Бунақа маърузахонликнинг ҳавосини олган экан, менга гал бермай баландлаб кетди: - Виждони борлар ҳозир далада, партиямизнинг топшириғини бажаряпти, давлатнинг ишини қиляпти. Сизда виждон бўлса, бунақа ширдинглаб юрармидингиз? Халқ эртаю кеч меҳнатнинг тагида ётган пайтда оёқни ҳўлга тегизмай бунақа олифта юриш учун виждонни ютган бўлиши керак одам…\n— Кулдириб қўяман лекин! Бу ердагилар ерда ётган картишка эмас! Осмондан оёғИнгни осилтириб тушган бўлсанг ҳам… Менга деса Брежневга бормайсанми кейин! Бор, ана, Рашидовга! Бизга ўзи шундай топшириқ берган: сенга ўхшаган текинхўр туниятларни қама, деб!\n— Йўғ-э, менга бу киши бошқача айтгандилар, - дедим, бошқа гап тополмай.\n— Йўғеми? Қани, дакиментти ол!\n— Нима қиласан? - деим бир гапдан қолгим келмай.\nСаидбово «Жо-он улим, ундай қилманг, қўйинг!», деб бир мелисага, «Эшонбово, сиз - катта, хўп, денг, сиздан лозим» деб менга ялинди, иш чиқмагандан кейин: «Э-э, улим, мени деб бўлди, улларим!», деб жавради.\n— Ол, деяпман! - У қалтқалт титраб қўлини орқага юборди. Хизмат бурчини бажараётган одамман, мен билан ҳазиллашма!\n— Аҳ-ҳа, санъатчи! - деб заҳаргина илжайди. - Ўзим ҳам айтдим: нега бунақа ширдинглаб юрибди деб. Бу галстук, шляпалар… «КПЗ»да бир санъатингизни кўрсатасиз энди…\n— Эндии мошин ушласак бўлди, - деди у ва худди шундай қилса, дарров машина келиб қоладигандек, йўл ўртасига чиқди, бир зум Сталин томонга тикилди, яна қайтиб келди, сал ноқулай бўлиб, ўзича «Хў-ўш», деб қўйди.\nСаидбово бечора ҳали ҳам «Улларим, улларим, ундай қилманглар-эй! Мен бенават-ку!» деб турибди. Шунда бирдан миямга урди:\n— Фақат фаросатдан десам, саводдан ҳам уриб кетган шекилли? -дедим.\n— Битта ҳужжатни тўғри ўқиёлмасанг!\n— Ўқи! - дедим. - Санъатдан бошқа сўзлар ҳам бор. «Газета редактсияси», «мухбир» деб ёзиб қўйибди! Ким сени елкангга катта сержант деган «личка»ни ёпиштирган ўзи?\n— Погонга тил текизманг, - деди у энди сал паст тушиб. - Бунинг жавобгарлиги бор.\n— Сен қўлингдагини ўқигин, кейин гаплашамиз, - дедим.\nУ аввал атрофга аланглаб олди-да, гувоҳномани очди, гўё у ерда жуда кўп нарса ёзилгандек бошини анча эгиб турди, кейин мендан кўзини олиб қочиб, секин хотинимга қаради, дўкон томонга аланглади, чайналиб, оғирлигини у оёғидан бунисига ташлади. Бир зум жим қолдик, у иккиланаётган эди. Саидбово илинж билан унга «Улжоним! Улим!…» деди. Мелиса бобойга қараб секин: «Ота, сиз кетаверинг! Ўзимиз келишиб оламиз», деди, Саидбово елкасини қисиб, кетолмай тураверди.\n— Ким тўғри келса, обориб тиқиб қўяверасанми, оғайни? Балки мен давлатнинг муҳим топшириғи билан юргандирман, -дедим.\n— Бошдан шуни айтмайсизми? Обориб тиқиб қўйганимда, биласизми, сихни у ерда нима қилишарди? - деди мелиса йигит енгил тортиб.\n— Елканинг устида бир нарсани кўтариб юрган одам тиқиб қўйишдан олдин суриштиради: ким, қаерда ишлайди, деб…\n— Эй-й, ака, калла қоладими, дакиментингиздан фақат «санъат»ини ўқибман, саводинг йўқ деб ерга урманг, - деб хуноб бўлди у. - Энди… ишимиз шуда. Бажар, деса - бажарамиз. Топшириқ қаттиқ. Одамлар юрмасин кўчада, дейишган. Мана, кураяпсиз-ку одамларни, гап таъсир қилмайди! Тўдалашманглар шу ерда, катталар ўтади, кўзи тушса, менга гап тегади, деб тушунтирганни тушунишмайди. Билмайман, буларни онаси кўчада туққанми! Бу ердан ҳайдасам - ~азирада! У ёқдан ҳайдасам - бу ёққа! Шундай вақтда нима бор кўчада десам, магазинга, дейишади. Магазинга бўлса, керагингни ол-да, кет! Ана қаранг, туришибди, мен айтмагунча тураверишади-эй! - У шундай деб дўкон олдида тизилишганларга қичқирди: - Ў-ў, албатта мен айтишим керак-да, а сизларга? Ё кансерт бўляптими? Қани! Шапаат опа, кўтаринг тўрвангизни, мен сизга бир соатга майли деганман, боринг!\n— Дўкон олдидагилар бамайлихотир ичкарига киришди, «Шапаат хола» пистахалтасини оғзини ёпган бўлди, холос, лекин томоша тўхтаганига ҳафсалалари ўлиб, нарироққа жилдилар.\n— Ҳозир, қараб туринг, яна чиқишади, гап ўтмайди буларга!\n— Одамни оёғидан боғлаб қўйиб бўлмайди, оғайни, - дедим - энди секин баланга чиқиб, билдирмай ўчимни олишга ўтдим. - Худойим уни эркин қилиб яратган. Хоҳласа юради, ўтиради, ёнбошлайди…\n— Майли, лекин шуни уйида қилсин, - деб у ўзиникидан қолмади. -Кўчада бало борми! Мен уларни уйига кириб текширмаяпман-ку, ахир.\n— Кўча ҳам одамларга қилинган, - дедим. - Молподага эмаски, битта чўпон қўйиб қўядиган.\n— Э-э, мен кампанияни айтяпман, - деб хуноб бўлди у. - Йигирма кун чидаб беришсин - бўлди! Чўпон… нимам чўпон? Қанақа сўкиш эшитишимни биласизми? Булар, орқадан сўкада, лекин у ёқда райком бор! Мана, кечаги бозор, қор уриб турибди. Одамлар инсофинг борми, картишка-партишка олиб олайлик, бир соатгинага оч, деб чуввос ёпишишди менга. Қор-ку, э-эрталаб бўлса, шу ҳавода ким ҳам далага чиқарди, дебман. Майли, ярим соат муҳлат, бозорларингни қилиб олинглар, лекин хафачилик йўқ, дедим.\n— Шундай, шундай, бозорни очиб бердингиз лекин, - деди қимтиниб. -Валламатлик қилдингиз, майли, бозор қилиб олинглар, дедингиз.\nМашинадан дарак йўқ, мелиса йигит қўлларини силтаб-силтаб куйиниб гапиради, дўкондагилар қайтиб чиққан, «Шапаат хола» жойида, ўсмирлар сал нарироқда, мен, икки қўл чўнтакда, гўё шу мелисанинг кўча кийимидаги каттаси, арзини тинглаяпман. Мелиса йигит бояги бақирганларига кечирим сўраган алфозда: «Хрзир, янга ҳозир» деди, мен «Х,а бозорни очдингиз, кейин?» дедим.\n— Одамлар энди дарвозадан кириб, савдони бошлаган эди, бабиллаб қора «Волга» кепқолди. Одамларга ҳеч нарса дегани йўқ. Менга қараб: «Онайни фалон сани! Санга шапка кийдирганни онасини!» деб ке-этди!..\n— Ким? Раисми?\n— Йў-ў. Райком! Амир ~аппорович! Бир урди, ҳалиям бетимга тегмади, лекин шапкам учиб кетди.\nУнга қараб қолдим, ҳалидан бери кўнглимни босган бир ғашлик, ўжар бир гуноҳкорликка ўхшаган туйғуни англагандек бўлдим, мелисани ҳали у Саидбовога бақирмаган, мен билан манжашмаган, умуман ҳали ёнимизга етиб келмаган пайти - унга кўзим тушгандаёқ ёмон кўриб қолган, йўқ, устидаги расмий кийими милитсионерлиги учун эмас, йўқ, айтаяпман-ку, ҳали менга бақамти бўлишидан олдин деб, у ҳар қишлоққа келганимда қора меҳнат, оғир кетмондан қочиб, ўқишга кирганим, битирганимдан кейин шаҳарда қолиб кетганимга тирик таъна бўлиб кўринган, мен эса ҳимоянинг энг яхши йўли деб хужумни танлаган эканман.\nЭнди унинг расмий кийимни ҳам эплаб кия олмагани, абарои кўнгли оғриганидан оғзи кўпикланганини ҳам сезмай хасратидан дастурхон ёйишига қараб туриб, атай эрмаклаганим, «КПЗ»и ҳам шунчаки гапдан енгиш учун пўписа эканини, хўп, ана, олиб борган тақдирда ҳам у ердагилар, ўз туманидан пойтахтга бориб ишлаётган мухбирини оёқости қилмасликларини билиб туриб ҳамқишлоқлар айниқса хотиним олдида бир кўрсатиб қўймоқчи бўлганимга, лекин, яна, барибир, гувоҳномани кўрсатишга тўғри келганига уялиб кетдим.\n— Ишни шу одамлар қилади-ку, райкомнинг ўзи лой кечиб пахта термайди! Бозорни бир соатгинага очганга шунчами?! Майли, шу одамларни деб сўкиш эшитаман, лекин, барибир, биронтаси, эй инсон, сўксанг, ўзини сўк, онасида нима айб, демагани ботиб кетади. Э-э, бечораларга нима ҳам дейман, ҳаммамиз шундай. Лекин, райком, мени тумонатнинг ичида тепкилаб, яна қандай буларни чизиғингга сол, дейди? Шуни ўз кўзи билан кўриб турганлар мени уч пулга оладими? Райкомга нима, сўкди, сўкди, кейин кетди-борди! Элга рўпара бўлиб мен қолдим. Нима қилишим керак? Кетворай десам - иш бу, тирикчилик деган нарса бор. Ҳе, майли-да, биз бир кичкина одам, мелисаликни ҳам қилиш керак, бари бир. Бетни қалин қилиб юрибмизда…\nГап билан ёнимизга сариқ «Жигули» келиб тўхтаганини сезмабмиз. Мелиса йигит, шартта унинг эшигини очди.\n— Қаёққа боряпсиз? - деди.\n— Жомбойга. Мол гаплашаман, - деди у мелисага.\n— Бўлмаса, гап бундай - шу акани Перекрўскага ташлаб ўтасиз, - деди мелиса укам, - болалар билан туриб қоптилар.\n— Майли… майли, ўтиринг! - деди Турсунхон менга маъноли қараб қўйиб.\n— И-и, янга ўғилчанинг бошига боҳор бўлинг, - деди мелиса машинанинг орқа ўриндиғига ўтираётган хотинимга.\n— Ака, хизматчилик, хафа бўлмайсиз-да. У худди укамдек, юрагим ачишди.\n— Бўлади-да шунақаси ҳам, биздан ҳам ўтди, - дедим бошқа гап тополмай.\n— Ў-ў, неча қоққан қозиқдай турибсизлар? Неча марта айтиш керак сизларга! Томоша тугади-ку…\nТурсунхон ванғиллатиб газни босгандан кейин Саидбово билан хайрлашмаганим эсга тушиб, орқага ўгирилиб, бобой, худди таъзим қилаётгандек, чакмонининг енгларини кийиштириб, мелиса «ули»нинг ёнидан ўзоқлашиб биз кетаётган йўлдан келаётган эди, қўлимни кўтардим, турган гап, машина ичидан кўринмайди, чол ҳам бошини эгиб олган, биз томонга қарагани йўқ.\n— Нимага шу билан солишиб юрибсиз?\n— Сиз қаёқдан билдингиз? - деб хайрон бўлдим. - Яхши гаплашиб турганимизда келдингиз-ку.\n— Телефон бор-да. - Кейин менга қараб изоҳ берди. - Эргаш аканинг боласидан шу гапни эшитдим-у, тағИн сизни овора қилиб юрмасин, деб мошинни босдим, бўлмаса Жомбойда ишим йўқ. Унинг ўзи бола ёмон эмас, Нурмат аканинг боласи-да, Яканшиҳдан берироқдаги қишлоқ… оти тилимга келмаяпти, шу е…дан, танимайсиз. Қишлоқдан чиқиб кетгансиз-да, бизла…ни зўрға танийсиз-у Ҳа, рост-да, бир хил вақти салом берсак - кўрмайсиз\n— Жа гапни опқочасиз-да лекин, - дедим-у, бари бир, хижолатда эдим.\nМашинанинг ичи иссиққина эди. «Шу Турсунхон жуда оқибатли йигит-да», деб ўйладим.\n1 Almisoqdan qolgan Karim (hikoya) [Ahmad A’zam] 336\n2 «Adabiy asar – til hodisasi» [Ahmad A’zam] 324\n3 «Адабий асар – тил ҳодисаси» [Ahmad A’zam] 268\n4 Bir kam dunyo (novella) [Ahmad A’zam] 284\n5 Бир кам дунё (новелла) [Ahmad A’zam] 264\n6 Dutor bilan tanbur (hikoya) [Ahmad A’zam] 266\n7 Дутор билан танбур (ҳикоя) [Ahmad A’zam] 199\n8 Goʻzallik qirralari (hikoya) [Ahmad A’zam] 279\n9 Gul koʻtarib ketayotgan erkak (novella) [Ahmad A’zam] 315\n10 Гул кўтариб кетаётган эркак (новелла) [Ahmad A’zam] 228\n11 Гўзаллик қирралари (ҳикоя) [Ahmad A’zam] 195\n12 Ҳали ҳаёт бор... (қисса) [Ahmad A’zam] 268\n13 Kichik ilmiy xodim Hamdamov (hikoya) [Ahmad A’zam] 320\n14 Кетган биров эди (новелла) [Ahmad A’zam] 217\n15 Кичик илмий ходим Ҳамдамов (ҳикоя) [Ahmad A’zam] 217\n17 Noinsof Muso (hikoya) [Ahmad A’zam] 291\n19 Ноинсоф Мусо (ҳикоя) [Ahmad A’zam] 219\n20 Odamning olasi (hikoya) [Ahmad A’zam] 302\n21 Odamoviga uchyoqlama qarash (novella) [Ahmad A’zam] 210\n22 Oyimning garashalari (matn) [Ahmad A’zam] 212\n23 Oyning gardishi (hikoya) [Ahmad A’zam] 291\n24 Одамнинг оласи (ҳикоя) [Ahmad A’zam] 181\n25 Одамовига учёқлама қараш (новелла) [Ahmad A’zam] 200\n26 Ойимнинг гарашалари (матн) [Ahmad A’zam] 177\n27 Ойнинг гардиши (ҳикоя) [Ahmad A’zam] 180\n28 Qatagʻon yili (hikoya) [Ahmad A’zam] 179\n29 Qulf tili (novella) [Ahmad A’zam] 373\n30 Қулф тили (новелла) [Ahmad A’zam] 210\n31 Soyasini yoʻqotgan odam (hikoya) [Ahmad A’zam] 364\n32 Соясини йўқотган одам (ҳикоя) [Ahmad A’zam] 190\n33 Tiqin (hikoya) [Ahmad A’zam] 249\n34 Tugmachagul (novella) [Ahmad A’zam] 288\n35 Тиқин (ҳикоя) [Ahmad A’zam] 194\n36 Тугмачагул (новелла) [Ahmad A’zam] 209\n37 Vatan haqida yozishga kuchim yetmagan s... [Ahmad A’zam] 373\n38 Ватан ҳақида ёзишга кучим етмаган шеъри... [Ahmad A’zam] 233\n39 Oʻzim bilan oʻzim (novella) [Ahmad A’zam] 266\n40 Ўзи уйланмаган совчи (роман) [Ahmad A’zam] 373\n41 Ўзим билан ўзим (новелла) [Ahmad A’zam] 207\n1 Gʻazallar, ruboylar [Zahiriddin Muhammad Bobur] 36266\n2 Мусульманские имена (част... [Ibn Mirzakarim al-Karnaki] 10162\n3 Yulduzlar mangu yonadi (qissa) [Togʻay Murod] 8361\n4 Hikmatga toʻla olam (gʻazal, ruboiy... [Sa’diy Sheroziy] 7432\n5 Gʻazallar [Nodira] 6978\n6 Guliston [Sa’diy] 6789\n7 Nasihatlar [Abay Qunonboyev] 5570\n8 Buxoro tarixi [Abu Bakr Narshaxiy] 4936\n9 Vatanni suymak [Abdulla Avloniy] 4924\n10 Saylanma [Abdulla Oripov] 4846


Фолбин қандай қилиб “берк йўл”ни очди? - Халқ сўзи\n17:46 12 Апрель 2019 Жамият\nЎша пайтларда Когон туман ички ишлар бўлими ёнғин хавфсизлиги хизмати қисм бошлиғи вазифасида ишлаб турган Аъзам Тоғаевга дарду ҳол қилди. Ишга кириш учун нима қилиш кераклигини сўраганди, А. Тоғаев унга ёрдам бериши мумкинлигини айтди. Бунинг учун 1500 АҚШ доллари берса, бас. Иш хамирдан қил суғургандек осон битармиш.\nШуҳрат рози бўлди. Орадан кўп вақт ўтмай Вобкент туман Шакаркент маҳалла фуқаролар йиғини ҳудудида яшовчи Аъзам Тоғаевнинг уйига келиб пулни “ҳожатбарор”га қўшқўллаб тутқазди.\nБуни қарангки, орадан бирр йилча ўтиб, Шуҳрат Вобкент туман ИИБ ёнғин хавфсизлиги бўлимига эркин ёлланган ўт ўчирувчи вазифасига ишга қабул қилинди. Табиийки, Шуҳрат буни А. Тоғаевнинг “хизмат”и деб билди. Ҳолбуки, у ҳеч бир кишининг “кўмаги”сиз, мавжуд меҳнат қонунчилиги талабларига мувофиқ ишга қабул қилинганди. Аммо орадан уч ойдан сўнг Шуҳрат ўз хохиши билан ишдан бўшади. Уни эркин ёлланган ўт ўчирувчига тўланаётган маош миқдори қониқтирмаган эди. Ваҳоланки, Аъзам Тоғаев порани оларкан, уни шаҳодатланган ходим лавозимига ишга қўяман, деб ваъдани қуюқ қилганди. Шуҳрат Аъзам Тоғаевдан пулни қайтаришни сўради. “Ҳожатбарор” эса “Тушингни сувга айт” қабилида иш тутди.\nАгар бир воқеа рўй бермаганида икки ўртадаги сир сирлигича қолиб кетиши мумкин эди.\nГап шундаки, ишлари юришмаётганидан хуноб бўлган Шуҳрат фолбиннинг ҳузурига борди. Фолбин деганлари бу Ғиждувон туманида яшовчи Нурулло Қудратов эди. Содда одамларни “чув” тушириш ҳадисини олган бу чаламулла Шуҳратга “Ишинг юришмаётгани сабаби шундаки, йўлинг беркилиб қолибди. Йўлингни очаман” деб дуохонлик қилган бўлди. Шу аснода Шуҳрат ҳам бошидан кечган савдони унга оқизмай – томизмай сўзлаб берди. Аъзам Тоғаевдан пулини ололмай юрганини айтишни ҳам унутмади, албатта. Шунда фолбин унга бу пулни олиб берадиган ва ҳатто уни ишга жойлаштириб қўядиган бир таниши борлигини билдирди. Эртаси куни учовлон учрашдилар. Фолбин Бозор Эргашевни таништираркан, “Бу одам олдин ҳуқуқни муҳофаза қилувчи органларда ишлаган, Аъзам деганларидан пулни олиб бериб, сени яхши бир ишга жойлаштириб қўяди” деди. Шундан сўнг Бозор Эргашев Шуҳратдан бўлган воқеаларнинг ҳаммасини ёздириб олди. Уяли телефонда пулни қайтармай юрган Аъзам Тоғаев билан гаплашди. Бозорнинг сўзлари олдида андак – мундак актёр ҳам ип эшолмай қоларди. Аъзам деганлари эртасигаёқ айтилган жойга ҳозиру нозир бўлди. Бозор Шуҳрат ёзган аризани унга кўрсатиб, пулни қайтармаса тегишли жойга мурожаат қилишини билдирди. ”Тегишли жой”нималигини яхши билган “ҳожатбарор” эртасигаёқ 1500 АҚШ долларини Бозорнинг кўзи ўнгида Шуҳратга қайтариб берди.\nШу билан ҳаммаси жойига тушиб кетгандир, деб ўйласангиз хато қиласиз. ”Уддабурон” Бозор Эргашев Шуҳратга “Сени “Ўзбекистон темир йўллари” акционерлик жамиятининг Навоий вилояти бўлимига ишга жойлаштираман”, деб қолди. Бунинг учун шифокор кўригидан ўтиши керак экан. Дарҳол шифохонага боришди. Шуҳрат ечиниб, юрак текширувидан ўтаётган чоғда Бозор “холис” хизмат қилиб, бояги пулни ундан олди. Кейин эса фолбиннинг уйига боришди. Фолбин ҳам анойи эмас. ”Менинг улушимни беринглар” деб қолди. 100 долларни бозорга бориб сўмга айлантиришди. Шуҳрат тишини суғургандай бўлиб фолбинга 500 минг сўм узатди. 100 долларни эса ўзининг чўнтагига солди. Қолган 1300 АҚШ доллари эса Бозор Эргашевда қолди. ”Сени шу пул эвазига темир йўлдаги танишларим орқали ишга жойлаштираман” дея ваъда берди Бозор.\nЎшанда Шуҳрат ёмғирдан қочиб, дўлга дуч келганини хаёлига ҳам келтирмаганди.\nОрадан бир, икки ой ўтди. Ишдан эса дарак йўқ. Буёғини сўрасангиз ўғрини қароқчи ургандан ҳам баттар иш бўлганди. Шўрлик йигит фолбин билан Бозорнинг уйига қатнайвериб ҳолдан тойди. Уларнинг Аъзам деган фирибгардан қолишадиган жойлари йўқ эканига, пулни қайтариб ололмаслигига кўзи етгач, ҳуқуқни муҳофаза қилувчи органларга мурожаат қилди.\n— Яқинда бу иш атрофлича кўриб чиқилди ва ҳар учала жиноятчига қилмишларига яраша жазо тайинланди, — дейди жиноят ишлари бўйича Ғиждувон туман суди раиси вазифасини бажарувчи Бобораҳим Ачилов. — Ҳар қандай жиноятга жазо муқаррарлигини кўрсатувчи бу воқеани баён этишдан мақсадимиз шуки, одамларимиз ҳушёр бўлишсин. Ўз ҳақ – ҳуқуқларини билишсин. Фирибгарларнинг тузоғига тушиб сарсон – саргардон юришмасин.


Балки шу сабабдан бўлса керак, ҳаёт сафарига ҳар бир киши абадият оралаб йўлга чиқади. Манзилга етиш йўлнинг охирига бориш дегани эмас. Ҳар кимнинг ўз ҳаёт траекторияси мавжуд. Бу ўринда йўлнинг охири эмас, сафарнинг якуни муҳимроқ саналади.\nАбадият сафарида мангулик олдида кечадиган вақт эса, жуда қисқа. Кимдир уни ҳатто лаҳзага тенг кўради. Яхшилаб ўйлаб кўрсак, умримизнинг ўзи мангуликнинг бир лаҳзаси эканига амин бўламиз. Айни кунларда ўша мангу лаҳзаларнинг яна бир бекати ортда қолаётир. Лаҳзаларни ортда қолдириб олдинга илгарилашнинг нима билан якун топиши эса, ҳаммага маълум...\nОлдинда муқаррар келажак яшириниб ётибди. У ҳамиша кўзимизга орзу-умидларимиз рўёби, мўъжизалар олами, умримизнинг интиқ манзили бўлиб кўринаверади.\nВақтни негадир «ғанимат» дейишади. Унинг ғаниматлиги нимада экан? Назаримда, ўтган муддатда нималарга эриша олингани вақтнинг ғаниматлигини ифода этса керак. Сарҳисоб қилиб кўрадиган бўлсак, ўтган бир йил давомида нималар қила олдик? Учқур вақт тулпорида нималарга улгурдик? Биздан нима қолди?\nЭски ва янги йил алмашинаётган бир паллада бу каби саволларга жавоб излашнинг айни мавриди бўлса керак... Гарчи, шоир айтган ушбу фикрлар ҳақиқатдан холи эмас:\nНеча йил яшадинг? Гап унда эмас...\nНима иш қилгансан, ўшандан гапир.\nЎтган умр эмас, қилган иш билан\nҚиймати ўлчанар инсоннинг ахир.\nАслида, ҳар бир кунини сарҳисоб қилиб борадиган киши учун бундай саволларга жавоб топишнинг ҳеч бокиси йўқ. Аммо бир неча ўн йиллар давомида бу ҳақда ўйлаб кўрмаган кимсанинг бирон хулоса чиқариши қийин. Умр дарбадар поезд эмаски, ҳар мақомга йўрғалаб, боши оққан томонга ўз билганича кетаверса. Унинг қатъий ҳаракат низоми – рельси ва қатнов жадвали (графиги) бор.\nҲозир айримлар кеча-кундузнинг олдингидан кўра анча қисқа эканини нолиб гапиришади. Эмишки, ҳозирда ота-боболаримиз замонига қараганда сутка бироз қисқарганмиш. Шундан ҳаётда кўп нарсаларга улгуриб бўлмаётганмиш. Вақт бир зумда, кўз юмиб очгунча ўтиб кетаётганмиш. Бундай иддаоларга инониш мумкинми?\nДаромади гап шуки, вақтимизнинг баракаси кетиб қоляпти. Кўпда нокерак юмушлар билан, баъзан зерикиб фурсат ўтказяпмиз. Мана биргина мисол: бир суткада телефон деган матоҳ қанча вақтингизни оляпти? У орқали интернетдаги бекорчи «сайру саёҳат»ларчи?\nҲадиси шарифларнинг бирида «Банданинг Аллоҳ наздида энг севимли иши бу – оз бўлса-да, давомли бўлган яхшиликдир», дейилади. Ҳар ким ўз имкони етган ишни, гарчи у кичкина ва арзимас бўлса ҳам, ҳамиша бардавом қилиб борса, куни келиб, катта муваффақиятларга эришиши мумкин. Кўп ҳолларда бундай ишларга қунт ва ҳафсала етишмайди, холос. Ёки астойдил бел боғлаб киришилган ишни салдан кейин шундайича ташлаб қўя қоламиз. Донишмандларнинг «Оз-оз ўрганиб доно бўлур, қатра-қатра йиғилиб, дарё бўлур», деган ҳикматлари ҳам бежиз эмас.\nОдатда янги йилни катта орзу-ҳаваслар, умид ва интилишлар билан кутиб оламиз. Бир-бировга эзгу тилаклар тилаймиз. Соғлиқ, бойлик, омад, бахт сўраймиз. Лекин негадир умримизга, қилаётган касбу коримизга барака тиламаймиз. Агар инсоннинг вақти, умри баракали бўлса, шунинг ўзи энг катта бойлик, омад ва бахт эмасми?..\nЯнги йил остонасида бир-биримизга қиладиган хайрли тилакларимизда аввало қут-барака тилашни эсдан чиқармайлик. Зеро, заррагина барака лаҳзага мангулик мақомини беришга қодир.\n🕔11:41, 20.03.2020 ✔187\n🕔11:31, 20.03.2020 ✔100\n🕔10:44, 13.03.2020 ✔331\n✔ 187 🕔 11:41, 20.03.2020\n✔ 100 🕔 11:31, 20.03.2020\n✔ 331 🕔 10:44, 13.03.2020\n✔ 260 🕔 10:42, 13.03.2020


Ustaz Joli - ЕҢ ҚӘЎИПСИЗ АВТОМОБИЛЬЛЕР\nЕҢ ҚӘЎИПСИЗ АВТОМОБИЛЬЛЕР\nЕвропаның бийғәрез Euro-NCAP компаниясы 2018-жылда өткерилген краш-тест нәтийжелерине көре ең қәўипсиз болған автомашиналарды анықлады.\nЕң жақсы модельлер түрли сынаўларда топланған баллар тийкарында 4 тайпада таңлап алынды.\nЭкспертлер «Үлкен шаңарақ автомобили» ҳәм «Гибридлер ҳәм электрокарлар» тайпаларында Lexus ES 300h седан автомобили жеңимпаз деп тапты. Бул айдаўшы ҳәм үлкен жастағы жолаўшылар қәўипсизлиги бойынша – 91 процент, балалар қәўипсизлиги – 87 процент, жолаўшылар қәўипсизлиги – 90 процентти қурады. Қәўипсизлик қурылма 77 процентке баҳаланды.\n«Кишкене шаңарақ автомобили» тайпасында Mercedes-Benz-A-класс хетчбек автомобили бириншиликке ылайық деп табылды. Бул айдаўшы ҳәм үлкен жастағы жолаўшылар қәўипсизлиги бойынша – 96 процент, балалар қәўипсизлиги – 91 процент, жолаўшылар қәўипсизлиги – 92 процент топлады. Қәўипсизлик қурылма 75 процентке баҳаланды.\n«Үлкен кросовер» тайпасында жеңимпазлықты Hyundai Nexo қолға киргизди. Айдаўшы ҳәм үлкен жастағы жолаўшылар қәўипсизлиги бойынша – 94 процент, балалар қәўипсизлиги бойынша – 87 процент, жолаўшылар қәипсизлиги – 67 процент топлады. Қәўипсизлик қурылмасы 80 процентке баҳаланды.\nИнтернет материаллары бойынша таярлаған: Т.ЖАМАЛОВ пенен Б.БАСЫМБЕТОВ.


Aшъарий ва Мотуридий мазҳаблари ҳақида ҳамаср уламоларнинг фикрлари (еттинчи мақола) - Fitrat.uz\nБош саҳифа / Ақида / Aшъарий ва Мотуридий мазҳаблари ҳақида ҳамаср уламоларнинг фикрлари (еттинчи мақола)\nAшъарий ва Мотуридий мазҳаблари ҳақида ҳамаср уламоларнинг фикрлари (еттинчи мақола)\nIyul 14, 2020\tAшъарий ва Мотуридий мазҳаблари ҳақида ҳамаср уламоларнинг фикрлари (еттинчи мақола)da fikr bildirishni o'chirish 73 Кўришлар\nШайх Муҳаммад ибн Aлий ибн Муҳаммад Боитийя «Ғоятул-муно Сафийнатун-нажаҳ» китобида шундай дейди:\n«Aҳли сунна ва жамоа мазҳаби эътиқоддаги Ашъарий ва Мотуридий мазҳабларидир. Улар аҳли илмларнинг, диннинг асосларида (ақийдада) ва фаръларида (фиқҳда) сўзларига суяниладиган зотларнинг жумҳуридир. Шофеъийлар, Моликийлар ва Ҳанбалийларнинг етакчилари эътиқодда имом Абу Мусо Ашъарий розияллоҳу анҳунинг мазҳабидадир. Ҳанафийларнинг барчаси эътиқодда имом Абу Мансур Мотуридийнинг мазҳабидадир.\nБу икки имом аҳли сунна ва жамоа мазҳабининг устунларидир. Эътиқод масалаларида аҳли сунна ва жамоага мўътазилалар ва уларнинг ортидан юрганлардир, шунингдек, ҳашавий-мужассималар хилоф қилган. Булар, айтиб ўтганимдек, Aллоҳ адаштирган фирқалардир. Бирлари Aллоҳни поклашда ҳаддан ошиб, У зотнинг кўплаб сифатларини нафий қилган бўлса, иккинчиси сифатларни исботлашда ҳаддан ошиб, Aллоҳни махлуқотларга ўхшатиб қўйди».\nШайх Ҳасан Aйюб (ваф. 1429 ҳ.) ўзининг «Табситул-ақоидил-исломийя» китобида шундай дейди:\n«Aҳли сунна Aбу Ҳасан Aшъарий ҳамда Aбу Мансур Мотуридий ва уларниннг йўлидан юрганлардир. Улар ақийда масалаларини тушунишда салафи солиҳларнинг йўлидан борганлар. Улар ўз ақийдаларини аниқлашда Қуръони Каримни бош урадиган зилол булоқ қилиб олдилар. Улар ақоид масалаларини Қуръоний оятлардан тушунганлар. Уларнинг ичидан ўзларига иштибоҳли бўлган нарсаларни ақллар инкор қилмайдиган, луғат усуллари ишора берадиган маънода тушунишга ҳаракат қилганлар. Агар бунинг имкони бўлмаса, тўхталганлар ва тафвиз қилганлар. Aбу Ҳасан Aшъарийга эргашганлар «Ашъарийлар» деб, Aбу Мансур Мотуридийга эргашганглар «Мотуридийлар» деб номланган».\nДаъватчи Саъид Хавво ( ваф. 1409 ) ўзининг «Жавлотун фил-фиқҳайнил кабири вал-акбари» китобида айтади:\n«Aсрлар давомида мусулмонларнинг эътиқод илмида ҳам, фиқҳ илмида ҳам, тасаввуф илмида ҳам ўз имомлари бўлган. Уларнинг эътиқоддаги имомлари Aбу Ҳасан Aшъарий ва Aбу Мансур Мотуридийдир. Шу каби зотлар ўз мутахассисликларида сўзлари нақл қилинган кишилар бўлиб, Китобу Суннатни англашда энг соф тушунчаларни тақдим этганлар. Шунинг учун ҳам уммат сон-саноқсиз ботил, чиркин қарашлар орасидан бир овоздан уларнинг сўзларини ажратиб, қабул қилгандир.\nСаъид Ҳавво яна айтади: «Фиқҳда муаллифлару китоблар, ва фиқҳда сўзларини уммат бир овоздан қабул қиладиган имомлар бўлганидек, ақийда бобида ҳам уммат бир овоздан сўзларини қабул қилган имомлар бор. Улар Aбу Ҳасан Aшъарий ва Aбу Мансур Мотуридийлардир».\nШайх Aбу Ҳасан Надавий ( ваф. 1420 ) «Рижолул-фикри вад-даъвати фил-Ислами» китобида Ашъарийларнинг фазли ҳақида шундай дейди: «Ислом оламининг у чеккасидан бу чеккасигача уларнинг илми ва нуфузи олдида бўйин эгди. Уларнинг фазли билан Ислом оламининг фикрий етакчилиги мўътазилалардан аҳли суннага ўтди».\nШайх Aбу Ҳасан Надавий яна айтади:\n«Имом Aшъарий ўз йўлида мужоҳид, дин ҳомийси ва муваффақиятли йўл юрди. Ўзи ҳақида айтилган гаплардан толиқмади ва у ўз асрида динга манфаат берадиган, шариъатга ўзининг маҳобати ва иззатини қайтарадиган, ёш авлоднинг дину ақийдасини қўриқлайдиган шу эканига тўлиқ ишонган ҳолда ҳаракат қилди. Ниҳоят, у изчил меҳнати, кучли шахсияти, ўткир ақли, ноёб ихлоси билан динга таҳдид солаётган эътироз ва тутруқсиз фалсафачилик оқимини қайтаришга муваффақ бўлди. Кўплаб қадамлари тойган, ақллари ва ақийдаларида изтиробда қолган кишиларни тўғри йўлда собит айлади ва аҳли суннада ўз ақийдаларига қайтадан ишонч пайдо қилди».\nШайх Муҳаммад Aлавий Моликий ( ваф. 1425 ) ўзининг «Мафоҳим яжибу анта тусоҳҳаҳ» номли китобида айтади:\n«Aшъарийлар мусулмон уламолари ичида ҳидоят намояндаларидир. Уларнинг илмлари бутун Ислом оламига тўлиб тошди. Одамлар уларнинг фазллари, илмлари ва дин-диёнатларидан келиб чиқиб уларни «аҳли сунна уламоларининг билимдонлари», «мўътазилаларнинг туғёнига қарши турган аҳли фазл уламоларнинг намояндалари» деб атаганлар.\nМуҳаддислар, фақиҳлар, муфассирлардан иборат етакчи олимлар Ашъарийдирлар: «Фатҳул-Борий шарҳу Саҳиҳил-Бухорий» китобининг муаллифи, ҳеч бир низосиз муҳаддислар устози, Шайхул-Ислом Aҳмад ибн Ҳажар Aсқалоний Ашъарий мазҳабида бўлган. У кишининг китобига мурожаат қилмайдиган, муҳтож бўлмайдиган олим йўқ. Аҳли сунна уламоларининг шайхи, «Саҳиҳи Муслим» шарҳи ва бошқа машҳур асарлар муаллифи имом Нававий ҳам ашъарий мазҳабида бўлган. Муфассирлар шайхи, «Aл̵жомеъ лиаҳкамил‑Қуръон» тафсирининг эгаси имом Қуртубий ҳам ашъарий мазҳабидадур. «Aз-Заважир ан иқтиробил‑кибоир» асариниг муаллифи, Шайхул‑Ислом ибн Ҳажар Ҳайтамий ҳам ашъарий эди. Фиқҳ ва ҳадис устози имомул‑Ҳужжа Закарийя Aнсорий ҳам ашъарий мазҳабидадур. Имом Aбу Бакр Боқиллоний, имом Aсқолоний, имом Насафий, имом Ширбиний ва «Баҳрул‑муҳит» тафсирининг муаллифи Aбу Ҳайён Наҳвий, «Aт‑Тасил фи улумит танзил» китобининг муаллифи Ибн Жуззий ҳам ашъарий бўлган. Ушбу саналган имомларнинг барчалари ашъарийдурлар. Aгар биз ашъарий мазҳабида бўлган барча муҳаддис, муфассир ва фақиҳ имомларни санайдиган бўлсак, вақт торлик қилади, битикларимиз жилд-жилд китоб бўлиб кетади. Уларнинг илмлари дунёнинг машриқу мағрибини тўлдиргандир. Биз гўзалликни ўз эгасига қайтаришимиз, аҳли илмнинг фазлини эътироф этишимиз, пайғамбарлар саййиди Набий соллаллоҳу алайҳи васалламнинг шариатига хизмат қилган буюк уламоларнинг хизматини ва фазлини эътироф этишимиз вожибдур».\nДоктор Маждий Баслум ўзининг имом Мотуридийнинг «Таъвилоту аҳлис-сунна» асарига ёзган муқаддимасида шундай дейди:\n«Юқорида ўтдики, Ислом миллатининг ақийдасининг меҳвари иккита қутбдур. Уларнинг бири Aбу Ҳасан Aшъарий, яна бири эса Aбу Мансур Мотуридийдур».\nШайх Aбдулмажид ибн Тоҳо Заъбий ўзининг «Итҳофул‑акобир фи сийроти ва маноқибил‑имоми Муҳйиддин Aбдулқодир ал‑Жийлоний» номли китобида айтади: «Савод аъзам ашъарийлар ва мотуридийлардир. Хусусан, ашъарийлардур. Чунки аҳли суннанинг кўпи ашъарийдур».\nШайх Ваҳбий Сулаймон Ғоважий ( ваф. 1434 ) ўзининг «Aрконул-иймон» китобида айтади:\n«Усули динда (ақийдада) ва эътиқодда адашган тоифаларнинг шубҳаларига раддия сифатида биринчи бўлиб нақл ва ақлга асосланиб китоб ёзган киши Имом Aъзам Абу Ҳанифа раҳимаҳуллоҳдир. Ундан кейин муаллифлар усули динди кетма-кет китоблар ёзишди. Ниҳоят, бу илмнинг қоидалари икки буюк имом Aбу Ҳасан Aшъарий ва Aбу Мансур Мотуридий ‒ икковларини ҳам Аллоҳ раҳматига олсин ‒ қўлида қарор топди».\nАввалги Албатта, яхшиликлар ёмонликларни кетказади\nКейинги Аҳли сунна олимлари асрлар оша Ашъарий ва Мотуридий ақийда мазҳабида бўлганлар (саккизинчи мақола)\nIyun 1, 2018\t20,934\nMart 11, 2017\t14,476\nIyun 22, 2017\t12,813


Автомобиль эгаларидан олинадиган йиғимлар миқдори қандай тасдиқланади? - Zamin.uz\n08:32 / 11 марта 2020\nМолия вазирлиги ҳузурида Автомобиль йўлларини ривожлантириш мақсадли жамғармаси ташкил этилган. Унда тўпланадиган маблағлар лойиҳалаш, йўл-қурилиш ишларини, шунингдек, умумий фойдаланишдаги автомобиль йўлларини реконструкция қилиш, капитал ва жорий таъмирлаш ҳамда эксплуатация ишларини молиялаштириш учун йўналтирилади, деб ёзмоқда Norma.\nҚорақалпоғистон Республикаси Молия вазирлиги, вилоятлар ва пойтахт ҳокимликлари бош молия бошқармалари ҳузурида эса автомобиль йўлларини ривожлантириш ҳудудий мақсадли жамғармалари ташкил этилган. Уларнинг маблағлари шаҳарлар ва бошқа аҳоли пунктлари кўчаларида, хўжаликлараро қишлоқ автомобиль йўлларида лойиҳалаш, йўл-қурилиш, таъмирлаш ва эксплуатация ишларини молиялаштириш учун йўналтирилади.\n- ушбу жамғармалар маблағларини шакллантириш, бошқариш, мақсадли йўналтириш, фойдаланиш тартиби;\n- жамғармаларнинг даромадлари ва харажатлари прогнозини кўриб чиқиш ва тасдиқлаш тартиби;\n- маблағлардан фойдаланиш ҳисоби ва назорат қилиш тартиби.\n- Молия вазирлиги марказий аппаратида – 10 штат бирлигидан иборат бошқарма;\n- ҳудудий молия бошқармалари таркибида – 2 нафар ходимдан иборат секторлар.\n- ҚҲТБТ порталида тегишли қарор лойиҳасини жойлаштиради;\n- ўзларининг расмий веб сайтлари ва ижтимоий тармоқлар, хусусан, ҳудудий ТВ орқали ёритади, газета ва журналларда чоп этади;\n- жамоатчилик фикрини ўрганиш бўйича махсус ташкилотлар билан шартномалар тузади.\nҲужжат 5.03.2020 йилдан кучга кирди.\nБААда «10» давлат автомобиль рақам белгиси 2,7 млн долларга сотилди\nGM Uzbekistan газ баллонларини автомобиль эгасининг буюртмасига кўра ўрнатишини маълум қилди


Йиғилишда макроиқтисодиёт, таркибий ўзгартиришлар, молия-банк тизими ва хусусий тадбиркорлик масалалари муҳокама қилинди. Жорий йилнинг биринчи ярмида мамлакат ялпи ички маҳсулоти 5,8 фоиз, саноат маҳсулотлари ишлаб чиқариш ҳажми 6,9 фоиз ўсгани қайд этилди. Маҳаллий бюджетлар ихтиёрида 2,6 триллион сўмдан зиёд ёки ўтган йилнинг мос даврига нисбатан 1,5 баробар кўп маблағ қолдирилди. Бюджет даромадлари қарийб 51 триллион сўмни ёки прогнозга нисбатан 109 фоизни ташкил этди.\n12 август куни ўтказилган видеоселекторда инвестициялар ва экспорт ҳажмини кўпайтиришюзасидан белгилаб берилган вазифаларни ўз муддатида ва сифатли бажарилишини таъминлаш кераклиги яна бир бор қайд этилди.


БУНЁДКОРЛИК ИШЛАРИДА СУВЧИЛАР ҲАМ ФАОЛ ҚАТНАШМОҚДА - IARC UZ\nБУНЁДКОРЛИК ИШЛАРИДА СУВЧИЛАР ҲАМ ФАОЛ ҚАТНАШМОҚДА\n14 ноя 2020 06:22 15\nАҳоли зичлиги борасида наинки минтақада, ҳатто дунёда олдинги ўринларда турувчи Андижон вилоятида турар-жой массивлари барпо этиш бўйича ўнлаб лойиҳалар амалга оширилмоқда. Суғориладиган ерларни сақлаб қолиш мақсадида уй-жой мажмуалари Туркия тажрибаси асосида бунёд қилинаяпти.\nЖумладан, Андижон шаҳрига туташ бўлган Хўжаобод туманидаги “Хидирша” маҳалла фуқоралар йиғини ҳудудида дастлаб 1 қаватли, сўнгра 4-5 қаватли турар жойлар қурилиб, аввало кам таъминланган оилаларга имтиёзли кредит асосида тақсимланган эди. Ушбу массивда бўлган давлатимиз раҳбари бундай турар-жойларни янада кўпайтириш учун Андижонда имконият етарли эканлиги, эътиборни кўп қаватли уйлар қуришга қаратиш таклифини берганди.\nҲозирда давлатимиз раҳбари ташаббуси билан “Буюк ипак йўли”га ўзгача кўриниш бераётган навбатдаги турар-жойлар мажмуаси қурилиши кун сайин чирой очмоқда. Режа бўйича бу ерда 34 та 5-7 қаватли 1380 оилага мўлжалланган уйлар қурилиши белгиланган. Бир вақтнинг ўзида аҳоли эҳтиёжи учун зарур бўлган инфратузилма ҳам барпо қилинмоқда.


Ўзбекистондаги сайловда "жимлик куни" - BBC News O'zbek\nЎзбекистондаги сайловда "жимлик куни"\n3 Декабр 2016\n4 декабр якшанба кунига белгиланган президентлик сайловидан бир кун олдин "жимлик куни" эълон қилиниб ташвиқот тўхтатилган.\nЭслатиб ўтиш жоиз, Ўзбекистонда 2015 йил 29 март куни ҳам президентлик сайлови бўлиб ўтган, ўшанда Марказий Сайлов комиссияси матбуот котиби Низомиддин Нурматов "сукунат куни" бўлмаслиги ҳақида айтганди.\n"Ўзбекистон президентлиги учун сайлов бўйича янги қонунчиликда бундай тартиб кўзда тутилмайди", номзодлар ўз тарғибот кампанияларини давом эттираверадилар, деб айтганди МСК матбуот котиби.\nЯнги қонунчиликдаги ўзгаришлар 29 мартгача эълон қилинмаган эди.\n3 декабр куни пойтахт Тошкент кўчаларида осилган президентликка номзодларнинг баннерлари, плакат ва варақалари олиб ташлангани кузатилган.\nДавлат назоратидаги матбуот экспертларнинг нуқтаи-назарларини эълон қилмоқдалар.\nЭкспертлар билдираётган асосий фикрлар шуки, сайлов адолатли ва холис бўлади ва улар бу сайловнинг мамлакатнинг "янада тараққиётига" хизмат қилишига умид қилмоқдалар.\nМаҳаллий матбуот ва сайлов масъуллари ўзбекистонликларни овоз беришда иштирок этишга, ҳар бир фуқаронинг сайлов участкасига бориши лозимлигини эслатиб, бир кишининг бутун оила номидан овоз беришига йўл қўймасликка чақирмоқдалар.\nАйни пайтда Ўзбекистон Марказий Сайлов комиссияси раиси Мирзо Улуғбек Абдусаломов мамлакат сайловга 100 фоиз тайёрлигини айтган, марҳум президент Ислом Каримовнинг ўлимидан кейин ўтказилаётган сайлов "адолатли, шаффоф ва демократик" бўлишига умид билдирган.\n4 декабр кунги сайлов президент Ислом Каримовнинг кутилмаган вафоти ортидан Ўзбекистон конституциясига мувофиқ чақирилмоқда.\nПрезидент Каримов шу йилнинг 2 сентябр куни 78 ёшида миясига қон қуйилиши оқибатида вафот этгани хабар қилинди.\nБу - Ўзбекистон мустақиллиги тарихида Ислом Каримовнинг иштирокисиз ўтадиган биринчи президент сайлови бўлади.\nПрезидентлик сайловига Ўзбекистондаги Либерал-Демократик партия муваққат президент, Бош вазир Шавкат Мирзиёев номзодини илгари сурган.\n"Миллий тикланиш" партияси Сарвар Отамуродов номзодини, "Адолат" социал-демократик партияси Наримон Умаровни, Халқ Демократик партияси эса Ҳотамжон Кетмонов номзодини илгари сурганлар.\nЎзбекистон Марказий Сайлов комиссияси сайловчи сифатида 21 миллион 400 фуқаро рўйхатга олингани ҳақида хабар тарқатган.\n‘Ўзбекистон президент сайловларига тайёр’\nСайлов 2016: "Ким президент бўлса ҳам тинчлик бўлсин"\nЎзбекистон: ‘сайловга бормоқчимисиз, текин такси бор’


"Водийдан Гапирамиз / Vodiydan Gapiramiz" — @vodiydangapirurlar Telegram-kanali — TGStat\nВодийдан Гапирамиз / Vodiydan Gapiramiz\nДунё, Ўзбекистон, Водийдаги сўнгги муҳим янгиликларни сизлар билан баҳам кўрамиз. Блогер Нигинабону Ахмедова сиз билан бирга.\nБиродаринг ҳаққига дуо қил, сенга ҳам шунга ўхшаши берилади\nفعن عبد الله بن صفوان رضي الله عنه قال :\nقَدِمْتُ الشَّامَ، فَأَتَيْتُ أَبَا الدَّرْدَاءِ رضي الله عنه فِي مَنْزِلِهِ، فَلَمْ أَجِدْهُ وَوَجَدْتُ أُمَّ الدَّرْدَاءِ رضي الله عنها،\nفَقَالَتْ: أَتُرِيدُ الْحَجَّ هذا الْعَامَ ؟\nقَالَتْ: فَادْعُ اللهَ لَنَا بِخَيْرٍ، فَإِنَّ النَّبِيَّ صلى الله عليه وسلم كَانَ يَقُولُ :\nدَعْوَةُ الْمَرْءِ الْمُسْلِمِ لأَخِيهِ بِظَهْرِ الْغَيْبِ مُسْتَجَابَةٌ، عِنْدَ رَأْسِهِ مَلَكٌ مُوَكَّلٌ كُلَّمَا دَعَا لأَخِيهِ بِخَيْرٍ، قَالَ الْمَلَكُ الْمُوَكَّلُ بِهِ : آمِينَ وَلَكَ بِمِثْلٍ .\nАбдуллоҳ ибн Софван розияллоҳу анҳудан ривоят:\nШом (юрти)га келиб, Абу Дардо розияллоҳу анҳунинг уйига бордим ва у кишини топмадим. Умму Дардо розияллоҳу анҳони топдим.\nУ киши: «Бу йил ҳаж қилишни хоҳлайсизми?» - деди.\nУ киши: «Ундай бўлса Аллоҳга биз учун яхшилик тилаб дуо қилинг. Батаҳқиқ, Набий соллаллоҳу алайҳи ва саллам шундай дердилар:\n«Мусулмон кишининг биродари ҳаққига қилган дуоси ижобат қилинади. Тепасида вакил қилинган бир фаришта бўлиб, ҳар сафар биродарига дуои хайр қилганида унга вакил қилинган фаришта: «Амин! Сенга ҳам шунга ўхшаши бўлсин», дейди».\nБиз инсонлар фақат камчиликларни кўриб ўрганиб қолганмиз.\nҲеч тафаккур қилганмисиз, сизда нималар бор?\nАқл, чирой, кўз, оёқ, қўл... санаса саноғи йўқ.\nҒам ташвиш дейсизми, у ҳаммада ҳам бор.\nАслида ҳаёт шулар билан қизиқ эмасми?\nШундай экан «Қаҳрини ҳам Лутфини ҳам» ҳуш кўринг.\nҚОРА СОЧЛАР ОҚҚА АЙЛАНДИ,\nПЕШОНАМНИ ҚОПЛАДИ АЖИН,\nКЕКСАЛИК ХАМ КЕЛДИ АСТА ЖИМ,\nҚАРИЛИГИМ КЎТАРГИН БОЛАМ.\nЮЗЛАРИМДАН КЕТГАНДА ЧИРОЙ,\nИККИ ҚОШИМ, ҚАДДИ БУКИК ОЙ,\nУМРИМ ОҚАР, ГЎЁКИ ШЎХ СОЙ,\nЙИГИТЛАРНИ ЗЎРИ ЭДИМ МЕН,\nЭХ, МАРДЛАРНИ БИРИ ЭДИМ МЕН,\nДАВРАЛАРНИ КЎРКИ ЭДИМ МЕН,\nОИЛА, ФАРЗАНД, ЙИГИТ МАЙОҒИ,\nБУ ХАЁТНИ БЕРГАН САБОҒИ,\nЭЛИНГНИ БЎЛ, ИШОНГАН ТОҒИ,\nБОРЛИҒИМИЗ АСЛИ БИР ДАВЛАТ,\nОТА-ОНА ХАР КИМГА САВЛАТ,\nБИЗ ШУНДАЙИН УЛУҒ БИР МИЛЛАТ,\nМЕН ХАМ СЕНДЕК НАВҚИРОН ЭДИМ,\nБОЛАЛАРДЕК БЕҒУБОР ЭДИМ,\nЮРАГИМДАН, БОРИМНИ ДЕДИМ,\n27 May, 19:36\nМустафо мерганнинг хотини ўлиб қолди. Юраги бир санчди-ю, хайрлашишга ҳам улгуролмади. Мустафонинг боши қотди. 55 ёш қари десанг, қарияммас, ёш десанг ёшаммас. Ўғилларини уйлантирган, қизларини чиқарган. Юрди, юрди, охири зерикди, ўттиздан ошиб, қирққа етмаган бир бева чиққанди, болаларининг ҳай ҳайлашига қарамай, шартта уйланиб олди. Уйланиб тўғри қилган экан, ҳаёти жонланиб кетди. Юзига қон югурди, эгни бут, қорни тўқ, танаси яйради. Кунда кунора янги хотин билан етаклашиб бозорга боради, сархил мевалардан олади, келиннинг кўнгли тусаган кўйлакларни олиб беради, қизиқ қизиқ хангомалар айтиб, чақчақлашади, жони борича уриниб, ёш келиннинг кўнглини овлашга тиришади.\nКатта қизи у йўқлигида келиб, роса жанжал кўтарибди, нега онамни кўйлакларини кийдинг деб, юмдалабди, ерга ётқизиб урибди, устидаги кийимларини йиртиб ташлабди. Мустафо аввалига ишонмади. Бу ҳол кўп бор такрорланди. Қизи охири Мустафонинг ўзига рўбарў бўлди: - Нега онам билан бирор маротаба бозорга етаклашиб бормагансиз? Нега онамни узукларини бу мегажин тақиб юрибди? Онамдан қолган сирғаларни нега бу қулоғига осиб, ҳаммага кўз кўз қилади? Нега бунга ҳар куни битта янги кўйлак олиб берасиз? Уйимиздан кетсин бу ....? Агар кетмаса мен ўзим бўғиб ўлдираман!\n- Қизим, мен бахтли яшаётганимдан, сен бахтли эмасмисан? Ҳамманг уй уйингга кетасан, мен овқатсиз қолиб кетдим, ҳеч биринг мени ўйламадинг, устим кир, пайпоғим сасиган, ўзим ювдим, ўзим чой қўйдим. Биласан, онангни бир умр бошимда кўтариб юрдим, лекин тақдир экан, айрилиб қолдим, бу аёлга эрмакка уйланганим йўқ, ҳали яшашга мажбур эканим учун, уйландим. Мени ҳурмат қилсанг, уни ҳурмат қил, мени овунтириб юргани учун унга раҳмат айт, яқинда фарзандли бўламиз, бу уйни шу ўгай онангга хатлаб бераман, агар бу хонадондан оёғингни узилишини истамасанг, ўгай онанг билан муросангни тўғрилаб ол. Агар юзимга оёқ қўядиган бўлсанг, шундай дуоибад қиламан, ҳечқачон ўнгланмайсан. Сен ҳам, укаларинг ҳам, хору-зор, чала ўлик ҳолатда ўлиб кетасанлар. Мени бекорга Мустафо мерган дейишмайди, мени дуоибадим албатта нишонга тегади...\nҚиз муросага кўнмади. Мустафо мерган йўқлигида укалари билан келиб, ўгай онани то қорнидаги боласи тушгунча юмалатиб тепди. Мустафо мерган ўн кун шифохона остонасида ётди. Болаларининг қилмиши учун ўн кун қон йиғлади. Соқоллари ўсиб, чўпдай озиб кетди. Болаларининг бирортасига қайрилиб қарамади.\nХотини шу шу ўнгланмади. Яна бир йилга яқин яшади. Рангги сап сариқ бўлиб бу ёруғ оламни тарк этди. Мустафо тобут ортидан ялангоёқ, ялангбош, кийимининг тугмалари қадалмаган афтода ҳолатда бўзлаб борди. Биринчи хотини ўлганда, жимгина кўз ёш тўккан бўлса, бу хотини ўлганда ўкириб фарёд чекди. Унинг доду-фарёдига бутун қишлоқ аҳли йиғлади. Болалари кийгазган чопонни лойга улоқтирди. Кўкрагига муштлаб, юзини тимдалайверганидан, аъзойи бадани маматалоқ бўлиб кетди.\nШундан сўнг, Мустафо мерган кўп яшамади. Қабристонга оёқяланг қатнай қатнай қабр тепасида ўлиб қолди. Эрталаб қабрни қучоқлаб тарашадай қотиб ётган ҳолатда топишди.\nОрадан йиллар ўтди. Одамлар бу воқеаларни аллақачон унутиб юборишган бўларди. Аммо бу воқеаларни бот бот эсга солиб турадиган нарса шуки, Мустафонинг ўлимидан сўнг, кўп ўтмай, катта қизи бир қўл, бир оёғи шол бўлиб, ўн беш йил фалаж ётди. Мустафо айтганидай ўлимни орзу қила қила Ҳаққа жон омонатини топширди. Худо ҳам унинг жонини ўн беш йил олмади. Қиз, ўн беш йил ит азобида яшади. Икки уканинг ҳам хотини ўлиб, ўн беш йил, ҳеч ким қиз бермади.\nАбдуллоҳ ибн Миҳсон Хотмий розияллоҳу анҳудан ривоят қилинади:\n"Сизлардан кимки оиласи тинч, тани-жони соғ ва бир кунлик егулиги бор бўлгани ҳолда тонг оттирса, гўёки унга дунё тўлалигича берилибди".\nАллох барчамизни тонгга саломат етказсин!\nЯнги Ўзбекистонданги, янги рахбарлар. Хозир ўз ўқиган сохангда ишламасанг хам бўлади.\nТаниш билишчилик, пулинг бўлса халтада, бўлиб қолган. Хақиқат, адолат аста секин эртакларга айланган замонга қолдик. Аллох ислох қилсин.))\nАллохнинг каломи ила қалблар ором олсин!\nБир инсон ногиронлар аравасида ўтирган киши билан гаплашиб қолибди. Ундан "Аравага михланиб яшаш қийинми?"- деб сўрабди.\nШунда у: “Мен аравага михланиб қолмаганман, мен шу арава туфайли эркинман. Aгар мана шу аравам бўлмаганида мен хозир хонамдан чиқолмай тўшакка михланиб ётган бўлардим"- дея жавоб берган экан...\nАслида ҳамма гап онгимизда.\nКимдир муаммони кўради,\nКимдир ножотни кўради...\nНазарингизни назорат қилинг.\nМахлуқотлар ичида ОДАМ боласини афзал қилди.\nИнсонлар орасида МУСУЛМОНЛАР афзал қилинди.\nМусулмонлар ичра ПАЙҒАМБАРЛАР энг афзалларидир.\nПайғамбарлар орасида МУҲАММАД алайҳиссалом афзал қилинган.\nМаконлар ичра МАККА ва МАДИНА афзалдир.\nКунларнинг афзали ЖУМА, кечаларнинг афзали ҚАДР, ойларнинг афзали РАМАЗОНдир.\nЁ РОББИМ! Бизларни махлуқотларнинг афзали қилдинг, инсонлар ичра афзали бўлмиш мусулмон қилдинг ва энг афзал Пайғамбарга уммат қилдинг!\nРОББИМ! Энди биз охират диёрларининг афзали ЖАННАТИНГни сўраймиз! Бизларга жаннатларнинг афзали ФИРДАВСни насиб қил! Жаннат неъматлари ичра энг афзали ЎЗИНГНИНГ ЖАМОЛИНГНИ КЎРИШЛИККА мушарраф айла!\nАёлнинг жони 40 та? Бекор гап! Бу ҳамма нарсани аёлининг зиммасига юклаб қўйган эркакларнинг уйдирмаси! Аёлнинг жони битта, у ҳам Яратганнинг омонати. Шу омонатини олгунча аёл эркакдаги Аллохнинг омонатидир... Омонатдор бўлинглар, жаноби эркаклар...\n🌱➖ Катта эшикларнинг ҳам калитлари кичикдир...\n🌱➖ Орзу-умидларингизнинг буюклиги, кўплиги сизни ҳаракатдан тўхтатмасин...\n🌱➖ Ким билсин, балки биргина дуоингиз Аллоҳ ҳузурида ижобат бўлиб, имконсиз деб билган нарсангизни амалга оширар...\n🌱➖ Етарки сиз «Эй Роббим!» деб айтинг!\n27 May, 06:35\nОҳу сув ичиш учун булоқнинг оғзига борди. Сувда ўз аксини кўриб ингичка оёқларидан хафа бўлди, аммо шу онда аксидаги жимжимадор шохларига кўзи тушиб, ғурурланди.\nШу вақт бир гуруҳ овчилар пайдо бўлиб, ўлим хавфини сезган кийик ўтлоққа қараб қочди: чаққон оёқлари сабаб у овчилардан қутулиб қолди.\nОҳу айланиб-айланиб ўрмонга дуч келди ва ўрмон ичига кирди, кутилмаганда тиқилинч ўсган дарахтлар орасига шохи қисилиб, табиий тузоққа тушди. Кўп ўтмай уни ўрмончи ушлаб олиб, оёқларидан боғлаганча сўйиш учун олиб кетди.\nҲаётда ҳам шундай. Баъзида сени қайси хислат холос қилиб, қайси хислатинг ҳалок қилишини билмайсан.\n343 0 6 3\n27 May, 06:07\n290 0 3 1\n27 May, 05:49\nАйтганизга ... 😊😊😊\nАмирликда таниқли ишбилармон билан журналистлар учрашишди. Унга журналистлардан бири савол берди:\n-Ҳаётингиздаги қизиқарли воқеалардан гапириб берсангиз.\n" Бир куни кечаси юрагим сиқилди. Тоза ҳавода айланишни ҳоҳладим. Маҳаллада айланиб юриб масжиднинг очиқ эшигига кўзим тушди. Икки ракат намоз ўқишимдан мени нима тўсади?! Ичкарига кирдим. Ичкарида бир кишига кўзим тушди. У қўлларини очиб Аллоҳга дуо қилиб зорланар эди. Билдимки, унинг бошига ташвиш тушган. У киши дуосидан фориғ бўлгач унга дедим:\n" Билишимча бошингизга ташвиш тушган кўринади. Нима ташвишингиз бор?\nУ қарздор эканини айтди. Мен ундан қарзи қанча эканлигини сўрадим. Унинг қарзи тўрт минг экан. Мен чўнтагимдан тўрт минг чиқариб унга бердим. У жуда ҳам хурсанд бўлди ва менга ташаккурлар айтди. Сўнгра мен чўнтагимдан ташриф қоғози чиқариб унга бериб шундай дедим:\n" Дўстим! Бу ерда менинг телефон рақамим, уй манзилим бор. Буни олинг. Қачон бирор бир нарсага эҳтиёж сезсангиз тараддудланмасдан уйимга бораверинг ёки телефон қилинг".\nБундан у хурсанд бўлади деб ўйлаган эдим. Унинг жавоби мени ҳайрон қолдирди. У менга шундай деди:\n" Йўқ эй биродирим! Аллоҳ сизни яхшилик ила мукофотласин. Бу ташриф қоғозига эҳтиёжим йўқ. Қачон бир нарсага ҳожатим тушса икки ракат намоз ўқиб ҳожатимни Аллоҳдан сўрайман. Аллоҳ менинг ҳожатимни худди ҳозиргидай раво қилади".\n297 0 7 2\n27 May, 05:24\nКим билан мухокама қилса бўлади?\n1. Аллох билан\n2. Яқин дўст билан\n3. Бегона таниш билан\nКим билан мухокама қилмаган яхши?\n1. Она билан. Яхшимас уларни хавотирга солиб\n2. Хотин билан. Яхшимас кўнглини хира қилиб\n219 0 2 3\n#Огохлик давр талаби. Фарзандларингиз, яқинларингиз ризқини, шошмашошарлик оқибатида, қаллоб, ма...\nЯнги Зеландияда дунёда биринчи марта турли дин қўшиқчи ва мусиқачилари йиғилиб, биргаликда Алл...\nХалқ дарди... Қари билганни, пари билмас. Хурматли рахбарлар, Президент сиёсатига қарши бормаган ...\nОта — бир сўми қолмаса ҳам ота. Агар отанинг қаноти бўлганида, “фарзандим учсин, ерда оёқ остида...\n👆👆👆 Ҳаммани рози қилишга уринманг. Бе-фой-да! https://t.me/vodiydangapirurlar


Туркманистонда газ, электр ва сувдан бепул фойдаланиш бекор қилинади\nТуркманистон президенти Гурбангули Бердимуҳамедов Оқсоқоллар кенгашида чиқиш қилиб, электр, газ, сув ва туздан фойдаланиш учун босқичма-босқич тўлов киритишни мақсадга мувофиқ деб ҳисоблаши ҳақида айтиб ўтган. Бу ҳақда Туркманистон раҳбари матбуот хизмати хабар берган.\n«Ўша йилларда бундай имтиёзларнинг берилишига асосий сабаб – жаҳондаги мураккаб иқтисодий вазият шароитида ижобий шароитлар яратиш, фуқароларнинг бозор иқтисодиёти шароитларига мослашиши бўлганди», - деб таъкидланган матнда.\n«Мамлакат иқтисодиётининг бозор муносабатлари тизимига чуқур интеграцияси миллий бойликларни эҳтиёткорлик, рационаллик билан, иқтисод қилган ҳолда ва юқори самарали фойдаланилишини талаб қилади. Аҳоли даромадининг мунтазам ошиши ва меҳнат шароитларининг яхшиланиши аввал бепул тақдим этилган ижтимоий имтиёзларга маълум тўлов киритиш имкониятини беради», - дейилади матбуот хизматининг хабарида.\nЭслатиб ўтамиз, Туркманистонда аҳолига газ, электр энергияси ва сув бепул лимитини тақдим этиш бўйича имтиёзлар амал қилади.\nИлк бора бундай имтиёзларни бекор қилиш ҳақидаги таклиф 2015 йилда Оқсоқоллар кенгаши йиғилишида берилганди.\n2016 йилнинг апрелида Бердимуҳамедов таклифга рози бўлди ҳамда имтиёзлар «ўзини оқламаётгани» ва «бозор иқтисодиётига ўтишга халақит бераётгани» ҳақида маълум қилди. Бироқ, 2016 йилнинг июнида давлат раҳбари кутилмаганда мамлакат бюджети аҳолига имтиёзлар сақланиб қолишига имкон бериши ҳақида айтиб ўтди.\nБир йилдан сўнг, 2017 йилнинг июнида президент яна имтиёзлар тизими бутунлай самарасизга айланганини айтди ва уларни бекор қилиш ҳақида топшириқ берди. Шу билан бирга, Бердимуҳамедов «имтиёзлар бирданига барчага эмас, балки ижтимоий ёрдамга ҳақиқатдан ҳам эҳтиёжи борларга тақдим этилиши»ни қўшимча қилган.\nТуркманистон коммунал тўлов